1 


KAREN  BORNEMAN 


Published  September  2l^t  nineteen  hundred 
and  seven.  Privilege  of  copyright  in  the  United 
States  reserved  under  the  Åct  approved  March 
thirdy  nineteen  hundred  and  flve,  by  the  author 
Hjalmar  Bergstrøm. 


Ålle  Rettigheder  forbeholdes,  ogsaa  Retten 
til  Oplæsning. 


HJALMAR  BERGSTRØM 


KAREN 

BORNEMAN 

SKUESPIL  I FIRE  AKTER 


TREDIE  OPLAG 


GYLDENDALSKE  BOGHANDEL 
NORDISK  FORLAG 

KØBENHAVN  OG  KRISTIANIA 
1907 


FK.  BAGGES  KGL.  HOF-BOGTRYKKERI 
KØBENHAVN 


s 3, 1, s 3- 
1 


PERSONERNE 


Kristen  Borneman,  Professor  i Theologi. 

Strandgaard,  Billedhugger. 

Hansine  Møller. 

En  Morgenpige. 

FØRSTE  AKT 


Spisestuen.  I Baggrunden  Dobbeltdør  ud  til  en  Kor- 
ridor. I venstre  Baggrundshjørne  skraatstillet  Buffet.  I 
højre  Baggrundshjørne  skraat  halvandenfags  Vindu  til  Gaar- 
den.  Foran  dette  et  Anrettebord.  Midt  paa  venstre  Side- 
væg Dobbeltdør  ind  til  Dagligstuen,  længere  fremme  et 
Dækketøjsskab.  Midt  paa  højre  Sidevæg  en  Majolikaovn. 
Mellem  denne  og  Vinduet  en  Enkeltdør.  I Nærheden  af 
Ovnen,  længere  fremme,  et  Par  magelige  Stole.  Midt  i 
Stuen  rundt  Spisebord,  hvorpaa  en  snurrende  Temaskine, 
Tepotte  osv.  Gaskrone  i Loftet  — et  enkelt  Blus  er  tændt. 
Spisestuestole.  Møblerne  gør  et  gammelt,  hyggeligt  Ind- 
tryk. 

Det  er  en  mørk  Morgen  i Oktobermaaned. 

Ved  Spisebordet  sidder  Morgenpigen,  en  usseltud- 
seende  fjortenaars  Tøs,  med  Albuerne  paa  Bordet  og  Tom- 
melfingrene i Ørerne,  fordybet  i Læsningen  af  Morgen- 
avisen. 

Hansine  Møller,  en  Pige  i Fyrrerne,  kommer  ind 
gennem  Baggrundsdøren  med  en  Bakke,  hvorpaa  Kopper, 
Tallerkener  osv. 

Hansine 

Nu  har  jeg  set  det  med!  Sidder  ikke 
Tøsen  der  og  læser  Avis  i Stedet  for  at 
bestille  noget!  Maa  jeg  spørge,  hvad  tror 
hun,  hun  er  Morgenpige  for? 

Morgenpigen 

(kaster  Bladet  foragteligt  fra  sig) 

Det  var  saamænd  ogsaa  noget  at  misunde 
mig.  Gamle.  Nej,  maa  jeg  bede  om  Smaa- 
bladene. 

Hansine 

(sætter  Bakken  fra  sig) 

Den  Tone  vil  jeg  nok  have  mig  fribedt, 
skal  vi  to  arbejde  sammen. 

Morgenpigen 

Arbejde  sammen!  De  er  vist  forfærdelig 
gammel.  Møller  — fra  inden  Slaveriets  Af- 
skaffelse. 

Hansine 

Ja,  man  har  jo  Gudskelov  nogen  Erfaring 
fremfor  saadan  en  Snotunge.  Værsgod,  læg 
Avisen  ordentlig  sammen  og  sæt  Kopper 
rundt! 

Morgenpigen 

(tager  trevent  fat) 

Erfaring  — jo  pyt!  De  ved  nok  ikke  af, 
at  jeg  er  forlovet.  Møller. 

Hansine 

Forlovet! 

Morgenpigen 

Det  er  nok  mer,  end  De  har  været. 

Hansine 

Og  hvem  er  den  — lykkelige,  om  man 
tør  være  saa  fri? 

Morgenpigen 

Hvad  kommer  det  Dem  ved?  — Han  er 
Styrmand. 

Hansine 

Naa,  det  er  altsaa  en  Skibsdreng,  hun 
fjoller  med. 

Morgenpigen 

Han  skal  være  Styrmand,  at  De  ved  det. 

Hansine 

Hvorfor  ligger  hun  for  Resten  ikke  her 
om  Natten  i Stedet  for  at  komme  drivende 
paa  sin  Plads  ved  8 — 9 Tiden,  ligesom  det 
passer  hende? 


Morgenpigen 

Ligge  her  om  Natten  — nej  Tak,  jeg 
holder  ikke  af  at  blive  overfaldet. 

Hansine 

Hvad  for  noget? 

Morgenpigen 

Gud  — ved  De  ikke  det,  Møller!  Det 
var  jo  derfor,  Sofie  kom  væk,  og  De  kom 
igen  her  i Huset. 

Hansine 

Hvad  for  noget  Sludder? 

Morgen  PIGEN 

Gud  — forleden  Nat,  bedst  som  Sofie 
ligger  i sin  dybeste  Søvn,  kommer  Studenten 
hjem,  gaar  ind  i Pigekammeret  og  vil  over- 
falde eller  det  som  værre  er,  Sofie.  Sofie 
hvinede  og  sprang  ud  af  Sengen  i bar  Særk. 
Professoren  kommer  til  og  Fruen  — Skan- 
dale! Det  var  lige  det,  det  ikke  kom  i 
Bladene.  Næste  Dag  maatte  Sofie  væk,  og 
saa  var  det  jo,  vi  kom  til  at  tænke  paa  Dem, 
Møller.  De  har  jo  tjent  her  før,  og  det 
skulde  jo  helst  være  en  meget  gammel  en. 
Sofie  har  selv  fortalt  mig  det. 

Hansine 

(med  betænksom  Mine) 

Naa,  han  er  blevet  af  den  Slags,  den  lille 
Peter.  Hm  — sig  mig,  du,  hvor  længe 
havde  Sofie  konditioneret  her? 

Morgenpigen 

Hvad  for  noget? 

Hansine 

Hvor  længe  havde  Sofie  tjent  her  i Huset, 
mener  jeg? 

Morgenpigen 

Hvor  skulde  jeg  vide  det  fra?  Hun  var 
her,  da  jeg  kom,  og  det  er  over  en  Maaned 
siden. 


Hansine 

(mystisk) 

Du  har  aldrig  hørt  hende  tale  om  Frøken 
Gertrud? 

Morgenpigen 
Hvad  for  en  Frøken? 

Hansine 

En  af  Døtrene  her. 

Morgenpigen 
Er  her  en  Datter  til? 

Hansine 

(nikker  hemmelighedsfuldt) 

En  syg  Datter,  som  er  indlagt  for  inkurabel 
paa  Anstalten  ved  Middelfart. 

Morgenpigen 

(dybt  interesseret) 

Gud,  Møller  — fortæl,  fortæl!  Jeg  er  saa 
spændt. 

Hansine 

Hsj  — der  er  Fruen! 

Morgenpigen 

(gaar  ærgerlig  ud  gennem  Baggrundsdøren) 


Fru  Borneman 

(en  stilfærdig,  hyggelig  Dame  midt  i Halvtredserne,  kommer  ind 
fra  venstre) 

God  Morgen,  Hansine. 

Hansine 

God  Morgen,  Frue. 


Fru  Borneman 

Naa,  hvordan  føler  De  Dem  saa  tilpas 
her  igen? 


Hansine 

Jo,  Tak,  Frue  — det  er  jo,  ligesom  man 
var  kommet  hjem  igen.  En  Hotelplads  har 
jo  sin  Interesse  — der  er  jo  hver  Dag 
denne  Spænding  med  Drikkepengene  — 

men  et  Hjem  er  og  bliver  dog  et  Hjem. 

(Tager  et  Brev  frem  af  den  indløbne  Post,  der  ligger  foran  Pro- 
fessorens Plads  ved  Spisebordet).  Her  er  for  Resten 

Brev  til  Fruen. 

Fru  Borneman 

Tak,  ikke  nu.  Hansine  har  nok  glemt, 
at  vi  aldrig  læser  Post  her  i Huset  før 
efter  Morgenandagten. 


Hansine 

Det  er  sandt,  det  er  jo  Te  med  Morgen- 
bøn her.  Paa  Hotellet  var  det  nu  altid 
Kaffe  complet  med  Honning.  (Oaar  hen  imod 

Baggrunden,  men  vender  sig  ved  Døren).  Det  er  sandt, 

tror  Professorinden  ikke,  det  var  bedst,  at 
Sovekammergardinerne  kom  med  i Vask  — 
jeg  synes,  de  trænger  til  det? 

Fru  Borneman 

Jo,  lad  dem  det.  Og  saa  sørger  De  nok 
for,  at  alt  er  i Orden  i Kælderen  til  i 
Morgen  — lige  til  at  tænde  op. 


Hansine 

Javel!  (Ud  gennem  Baggrundsdøren). 

Professor  Borneman 

(kommer  ind  fra  højre.  Han  er  fyldt  de  fem  og  tres,  hvidhaaret, 
skægløs.  Hans  lyse  Øjne  gør  et  tænkende,  men  virkelighedsfjernt 
Indtryk) 

God  Morgen,  lille  Mor,  god  Morgen. 

Fru  Borneman 

(i  Færd  med  at  lave  Te) 

God  Morgen,  min  Ven.  Har  du  sovet 
godt? 

Prof.  Borneman 

Aa  nej,  det  kan  jeg  ikke  sige.  Hver  Gang 
jeg  laa  vaagen,  har  jeg  maattet  tænke  paa 
vores  stakkels  Gertrud  — 

Fru  Borneman 

Ja,  Gud  give,  vi  maatte  faa  noget  godt  at 
høre  i Dag  — men  jeg  tør  næsten  ikke  tro 
det. 

Prof.  Borneman 

(med  et  Suk) 

Der  er  vel  desværre  ikke  synderligt  Haab 
i den  Retning  — Gud  bedre  det.  Hvornaar 
venter  du  Doktor  Schou? 

Fru  Borneman 

Engang  i Løbet  af  Dagen  — nærmere  ved 
jeg  ikke.  Han  mente  ikke,  han  vilde  naa 
tilbage  igen  før  med  sidste  Tog  i Gaar. 

Prof.  Borneman 

Det  var  i Sandhed  venligt  af  ham  at  gøre 
os  den  Tjeneste. 

Fru  Borneman 

Jeg  var  ogsaa  glad,  da  han  tilbød  at  tage 
derover.  En  Læge  faar  sikkert  ganske  ander- 
ledes indgaaende  Besked,  end  naar  en  af  os 
andre  taler  med  Overlægen, 

Prof.  Borneman 

Doktor  Schou  er  overhovedet  en  meget 
behagelig  Mand  at  have  til  Huslæge. 

Fru  Borneman 

Du  syntes  ellers  ikke  saa  godt  om  ham 
til  at  begynde  med,  husker  jeg. 

Prof.  Borneman 

Det  var  nærmest  hans  offentlige  Optræden, 
der  ikke  rigtig  huede  mig. 

Fru  Borneman 

Er  det  Ligbrændingssagen,  du  tænker  paa? 

Prof.  Borneman 

Ogsaa  den.  Jeg  har  ikke  noget  imod,  at 
man  i rent  humane  Spørgsmaal  indtager  et 

humant  Standpunkt,  men  han  var  der  med  i 
noget  og  sammen  med  Personer,  der  gjorde, 
at  det  hele  kom  til  at  smage  lidt  af  en  be- 
vidst fjendtlig  Holdning  lige  overfor  Kristen- 
dommen. Men  personlig,  synes  jeg,  han  gør 
et  meget  behageligt  og  meget  bravt  Indtryk, 
ikke  særlig  munter  — 

Fru  Borneman 

Det  er  jo  ogsaa  trist  nok  at  gaa  rundt  og 
være  Enkemand  i hans  Alder. 

Prop.  Borneman 

Ja  naturligvis.  (Ser  paa  sit  Ur)  Hør,  jeg  haaber 
da.  Børnene  er  oppe.  Jeg  har  Forelæsning 
Klokken  10. 

Fru  Borneman 

De  er  her  vist  straks.  (Efter  kon  Pause)  Jeg  er 
for  Resten  helt  glad  ved  at  høre  dig  udtale 
dig  saa  anerkendende  om  Dr.  Schou. 

Prop.  Borneman 

Saa,  hvorfor  det? 

Fru  Borneman 

(med  et  lidt  forlegent  Smil) 

Jo  — ja,  jeg  ved  naturligvis  ikke,  om  jeg 
har  set  helt  rigtigt  — men  det  skulde  undre 

mig,  om  han  ikke  saa  smaat  har  begyndt 
at  kaste  sine  Øjne  paa  Karen. 

Prof.  Borneman 
Paa  Karen! 


Fru  Borneman 

Jeg  synes,  det  kunde  se  saadan  ud.  Jeg 
tror  for  Eksempel  nok,  han  gjorde  lidt  vel 
meget  ud  af  hendes  Bronkitis  i Foraaret. 
Han  var  her  næsten  hver  Dag  i al  den  Tid. 
Og  nu  hans  Tilbud  om  at  tage  ud  og  høre 
til  Gertrud  — 

Prof.  Borneman 

Skulde  det  være  muligt! 

Fru  Borneman 

Jeg  har  ogsaa  lagt  Mærke  til  Karen  i den 
senere  Tid.  Han  har  aldeles  bestemt  gjort 
Indtryk  paa  hende. 

Prof.  Borneman 

Nej  da  — ser  vi  det,  ser  vi  det!  Ja,  det 
vil  jeg  sige  dig  ganske  ærligt,  jeg  vilde  af 
mange  Grunde  føle  en  svær  og  ansvarsfuld 
Byrde  taget  fra  mig,  hvis  Karen  blev  vel 
forsørget. 

Karen  Borneman.  2 

Fru  Borneman 

Først  og  fremmest  burde  vi  da  glæde  os 
paa  hendes  egne  Vegne. 

Prof.  Borneman 

Det  bør  os  naturligvis  at  tænke  saa,  lille 
Mor,  det  bør  os.  Men  jeg  var  ikke  ærlig, 
hvis  jeg  ikke  bekendte,  at  netop  naar  Talen 
er  om  Karen,  vilde  jeg  føle  mig  personlig 
meget  lettet  ved  at  vide  hende  vel  ude  af 
alt  det,  hun  er  oppe  i. 

Fru  Borneman 

Jeg  synes  ikke,  der  er  noget  at  sige  Karen 
paa.  Hun  er  en  brav  og  arbejdsom  Pige  — 
hvad  du  ellers  kan  have  imod  hendes  In- 
teresser. 


Prof.  Borneman 

Paa  Bunden,  ja  — der  tror  jeg  ogsaa 
gerne,  hun  er  Bravheden  selv.  Men  naar 
jeg  tænker  paa  vores  andre  Børn  — ja, 
stakkels  Gertrud  maa  jeg  jo  desværre  und- 
tage — men  de  andre,  saa  har  vi  jo  ikke 
haft  andet  end  Glæde  af  dem. 

Fru  Borneman 

(smilende) 

Peter? 

Prof.  Borneman 

Jeg  vil  ikke  tænke  mere  paa  den  dumme 
Historie  med  Peter.  Han  er  saa  ung  endnu, 
og  Sofie  var  en  grim  Pige  at  have  i Huset. 
Men  nu  Selma  — fast  ansat  Kommunelærer- 
inde, og  vores  lille  Elsa  — Sygeplejerske  — 
det  er  dog  skønne  Gerninger  for  en  Kvinde. 
Men  Karen,  som  vi  endda  ofrede  Studenter- 
eksamen paa  — 

Fru  Borneman 

Hun  var  jo  det  bedste  Hoved  af  dem. 

Prof.  Borneman 

Uden  Tvivl,  men  at  hun  skulde  ende  som 
Journalist  med  alt,  hvad  dermed  følger  — 
det  huer  mig  ikke,  Cecilie,  det  huer  mig 
ikke. 


Fru  Borneman 

Du  maa  huske.  Tiden  er  blevet  anderledes, 
end  da  vi  var  unge. 

Prof.  Borneman 

En  ung  Pige  af  god  og  gammelkendt  Fa- 
milie, der  tilbringer  det  meste  af  Nætterne 
paa  et  Redaktionskontor,  og  paa  hvad  for 
et  Blads  Kontor? 


2* 

Fru  Borneman 

Hun  siger,  de  dygtigste  Penne  er  samlede 
der.  Det  er  en  Ære  at  skrive  i det  Blad, 
siger  hun. 


Prop.  Borneman 

Et  rigtig  ondartet  Blad  er  det  — men  lad 
nu  det  være,  hvad  det  være  vilde  — men 
hendes  Oversættelser  — 

Fru  Borneman 

Jeg  har  set  dem  rosende  omtalt. 

Prop.  Borneman 

Det  er  jo  slet  ikke  det,  Cecilie  — men 
hvad  er  det  for  Bøger,  hun  oversætter! 
Rigtig  ækel  Smudslitteratur,  om  hvis  Eksi- 
stens en  ærbar  ung  Pige  ikke  engang  burde 
have  nogen  Anelse. 

Fru  Borneman 

Det  er  Verdenslitteraturens  store  Navne, 
siger  hun. 


Prop.  Borneman 

(ærgerlig) 

Ja,  det  raaber  ogsaa  hendes  Forlægger  op 
om,  og  han  har  endda  den  Taktløshed,  hver 

Gang  hun  udgiver  noget,  at  faa  indsmuglet 
i Bladene,  at  Oversætterinden  er  en  Datter 
af  den  bekendte  Professor  i Theologi  ved 
Universitetet  Kristen  Borneman,  saa  at  jeg 
med  mit  Navn  og  min  Autoritet  ligesom 
kommer  til  at  støtte  de  Herrer  Maupassant 
og  Zola  og  hvad  ellers  de  Gadedrenge  hed- 
der. Ja,  undskyld  min  Heftighed,  men  det 
er  mig  sandelig  højst  ubehageligt. 

Fru  Borneman 

Jeg  synes  ellers  ikke,  forstandige  Folk 
med  mindste  Skygge  af  Ret  kan  gøre  dig 
ansvarlig  for,  hvad  en  voksen  Datter  over- 
sætter paa  Bestilling  af  en  Boghandler. 


Prof.  Borneman 

Direkte  maaske  ikke,  men  indirekte,  kære, 
indirekte  har  jeg  haft  adskillige  Ubehagelig- 
heder deraf.  Ved  mine  Forelæsninger  paa 
Universitetet  — og  selv  blandt  theologiske 
Studenter  findes  der  jo  Galfrandser  — er 
der  to  Gange  hændt  mig  det  ubehagelige, 
at  den  uanstændigste  af  de  Bøger,  Karen 
har  oversat,  har  circuleret  rundt  i Timen 
oven  paa  Bordene  med  Karen  Bornemans 
Navn  paa  Omslaget  — ganske  tydeligt  i den 
Hensigt,  at  jeg  skulde  bemærke  det  og  blive 

konfunderet  derved.  Du  kan  ikke  tro,  hvor 
det  var  mig  ubehageligt,  og  jeg  kunde  jo 
ikke  gribe  ind.  Jeg  havde  samme  Fornem- 
melse af,  at  Karen  var  offentlig  prostitueret, 
som  forleden  Dag,  da  jeg  var  oppe  paa 
Kunstudstillingen  — ja,  det  har  jeg  ikke 
engang  villet  fortælle  dig. 

Fru  Borneman 

Hvad  var  det? 

Prop.  Borneman 

Aa,  det  var  naturligvis  i Realiteten  ikke 
noget,  men  der  fandtes  altsaa  blandt  Skulp- 
turerne en  Statue  i Legemsstørrelse,  fore- 
stillende en  ung,  nøgen  Kvinde,  endda  et 
ret  frækt  Arbejde,  som  jeg  knebent  forstaar. 
Udstillingskomiteen  har  ladet  slippe  med  — 
naa,  men  du  kan  i hvert  Fald  tænke  dig 
min  ubehagelige  Forbauselse,  da  jeg  op- 
dager, at  Hovedet  har  en  tilfældig,  men 
meget  mærkelig  Portrætlighed  med  Karen. 
Aldeles  hendes  Ansigt. 

Fru  Borneman 

(forundret) 

Paa  Udstillingen  nu  — et  Billedhugger- 
arbejde — det  var  da  mærkeligt. 

Prof.  Borneman 

Ja,  saadan  noget  kan  jo  ske,  det  kan  jo 
ingen  gardere  sig  imod.  Men  jeg  fik  altsaa, 
forsikrer  jeg  dig,  akkurat  den  samme  ækle 
Fornemmelse  som  de  Par  Gange  paa  Fore- 
læsningerne. Den  uanstændige  Statue  blev 
for  mig  ligesom  et  synligt  Udtryk  for,  hvor- 
dan honnette  Folk  maa  betragte  Karen  — 
offentlig  blameret. 


Fru  Borneman 

(efter  en  kort  Pause) 

Ja,  jeg  ved  ikke.  Kristen,  om  vi  Forældre 
af  den  Slags  Bekvemmelighedshensyn  har 
Lov  til  at  lægge  vore  Børn  nogen  Hindring 
i Vejen  for,  hvad  de  tager  sig  til.  Jeg  synes 
det  ikke. 


Prof.  Borneman 

Det  er  saa  vanskeligt  saadan  noget  — 
jeg  indrømmer  det  — naar  ens  Børn  er 
henvist  til  at  ernære  sig  selv.  Men  noget 
Hensyn  kunde  de  jo  nok  tage.  Nej,  jeg 
siger,  blev  Karen  gift  med  en  hæderlig 
Mand  — 


Hm! 


Fru  Borneman 

(standser  ham) 

Karen 

(ind  fra  venstre.  Otteogtyveaarig ; fint,  kultiveret  Ydre.  Morgenfrisk, 
fornøjet) 

God  Morgen! 

Prof.  Borneman 

God  Morgen. 

Fru  Borneman 

God  Morgen,  Karen. 

(Pause) 


Karen 

(pludselig  alvorlig) 

I er  saa  tavse,  synes  jeg.  Der  er  da  ikke 
— har  Dr.  Schou  været  her  i Aftes? 

Fru  Borneman 

Nej,  jeg  venter  ham  først  i Dag. 

Karen 

Naa,  jeg  troede  maaske  — (gaar  hen  til  Spise- 
bordet og  kigger  paa  Posten). 


Fru  Borneman 

(advarende) 

Karen,  du  ved  nok.  Fader  holder  ikke 
af  det  inden  — 

Karen 

(lægger  et  Brev) 

Det  kan  da  ikke  være  nogen  Helligbrøde 
at  se  udenpaa  Brevene. 

Fru  Borneman 

(misbilligende) 

Karen ! 

Karen 

(ser  paa  Professoren) 

Se  lidt  glad  ud,  Fader!  Jeg  er  ikke  saa 
slem,  som  jeg  lader.  (Hen  tn  ham)  Har  du  aldrig 
som  ung  været  saadan  rigtig  morgenglad? 

Prof.  Borneman 

Jeg  har  hver  Morgen,  jeg  har  levet,  følt 
en  dyb  Glæde  og  Taknemlighed  over,  at 
en  ny  Dag  forundtes  mig  — og  det  baade 
i onde  og  gode  Tider. 

Karen 

Du  tror  altsaa  ikke,  Vorherre  er  tilfreds 
med,  at  man  bare  saadan  i al  Almindelig- 
hed er  glad  over  Livet?  (Med  pludselig  overgang) 

Men  hvor  du  ser  træt  ud,  Fader  — har  du 
det  ikke  godt? 

Prof.  Borneman 

Det  har  været  lidt  smaat  med  Søvnen 
i Nat. 

(Peter  og  Thora  støjende  ind  fra  venstre.  Thora,  der  kom- 
mer først,  søger  at  holde  Døren  fast  og  spærre  for  Peter.  Saa 
slipper  hun  pludselig,  saa  denne  farer  ind  med  fuld  Kraft.  Peter 
er  tyve  Aar,  Thora  er  seksten.) 

Fru  Borneman 

Børn,  Børn  — I ved,  Fader  holder  ikke 
af  det  inden! 

(Alle  tager  stille  Plads  ved  Bordet.  Baggrundspladsen  er  Pro- 
fessorens. Til  venstre  sidder  Fru  Borneman  og  Peter,  til 
højre  Karen  og  Thora.) 

Prof.  Borneman 

Saa,  Børn,  saa  er  vi  stille  og  beder  hver 
for  sig! 

(Han  skjuler  sit  Ansigt  i sine  Hænder  til  stille  Andagt.  Fru  Bor- 
neman sidder  med  foldede  Hænder  og  sænket  Hoved.  Karen  ser 
stille  frem  for  sig.  Peter  skærer  snart  i al  Lumskelighed  Ansigter  til 
Thora,  der  trods  de  foldede  Hænder  har  Besvær  med  at  holde  sig 
alvorlig.  Efter  Andagten  skænker  Fru  Borneman  Te.) 

Prof.  Borneman 

(der  har  løbet  et  Brev  igennem,  holdende  det  tæt  op  for  Øjnene) 

Nej  da.  Ser  vi  det! 

Thora 

Fader,  det  er  noget  godt  — det  kan  jeg 
se  paa  dig. 

Fru  Borneman 

Hvad  er  det.  Fader  — du  ser  saa  op- 
livet ud? 

Prof.  Borneman 

Det  er  saamænd  fra  min  Forlægger. 
Tænk  jer,  „Ægteskabet  og  den  kristelige 
Moral"  er  udsolgt  og  skal  i nyt  Oplag.  Ja, 
det  er  800  Kroner,  lille  Mor. 

Fru  Borneman 

Hvad  siger  I,  Børn! 

Thora 

Jeg  siger  en  ny  Kaabe  til  mig! 

Peter 

Og  jeg  siger:  Længe  leve  Ægteskabet  og 
den  kristelige  Mo — (tager  sig  i det). 

Thora 

(fnisende) 

Soft— 

(Peter  træder  hende  paa  Foden  under  Bordet.) 

Prof.  Borneman 

(der  igen  har  læst  Brevet) 

Ja,  det  maa  jeg  sige,  der  har  været  en 
sjælden  Velsignelse  ved  det  Værk. 

Karen 

Hvad  staar  der  i dit  Brev,  Moder  — du 
ser  saa  mellemfornøjet  ud?  Er  det  ikke  fra 
Henrik? 

Fru  Borneman 

(endnu  i Brevet) 

Jo,  det  er  saamænd  fra  jeres  Broder, 
Henrik,  Vængeby  Præstegaard.  Han  har 
faaet  en  lille  Dreng  paa  7 Pund. 

Prof.  Borneman 

(glad) 

Nej,  har  han  det! 

Peter 

Han  er  om  sig. 

Fru  Borneman 

Og  til  Slut  beder  han,  om  vi  ikke  kunde 
laane  ham  1000  Kroner  — han  vil  gerne 
forrente  dem,  skriver  han. 

(Trykkende  Pause.) 

Peter 

Hm! 

Thora 

Der  røg  den  Kaabe! 

Prof.  Borneman 
1000  Kroner? 

Fru  Borneman 

Ja. 

Prof.  Borneman 

Jeg  vil  dog  ind  og  have  mine  Briller  og 

selv  læse,  hvad  han  skriver.  (Rejser  sig,  medtagende 

Brevet.) 


Karen 

Skal  jeg  ikke  hente  dem  til  dig,  Fader? 
Prof.  Borneman 

Nej  Tak,  min  Pige,  -du  kan  ikke  finde 

dem.  (Ud  til  højre.) 


Thora 

(da  Faderen  er  vel  ud  af  Stuen) 

7 Pund  — er  det  noget  videre? 

Peter 

Det  er  skam  meget  af  den  Slags. 

Fru  Borneman 

(ryster  paa  Hovedet) 

Peter! 

Karen 

Det  er  altsaa  den  femte,  der  nu  er  kom- 
met — paa  seks  Aar. 

Fru  Borneman 

(med  et  let  Suk) 

Ja,  jeg  forstaar  ikke,  hvordan  han  over- 

hovedet  tænker  at  skulle  klare  sig  med  en 
Børneflok  og  det  lille  Kald. 


Peter 

Han  lever  ogsaa  stik  imod  al  Statistik. 

Fru  Borneman 
Hvad  mener  du? 

Peter 

(vigtig) 

Statistiken  lærer  os,  at  Børnefødslernes 
Antal  staar  i ligefremt  Forhold  til  den  øko- 
nomiske Status. 

Thora 

(fniser  glad) 


Fru  Borneman 

Bare  du  ikke  bliver  for  lærd,  lille  Peter. 
— Her  er  ogsaa  Brev  til  dig,  Thora. 


Brev  til  mig? 


Thora 

(ivrig) 


Peter 

(snapper  Brevet  ud  af  Haanden  paa  Moderen) 

Hm  — hm!  Det  er  en  Herrehaand  — 
det  er  tydeligt  at  se! 

Thora 

(rapt) 

Saa  er  det  fra  Kathinka  — hun  skriver 
som  et  Mandfolk! 


Peter 

(føler  paa  Brevet) 

Hm  — og  der  er  Fotografi  indeni. 
Thora 

Kom  med  Brevet,  Dreng! 

Peter 

Skal  vi  se  Kathinka  — hun  ligner  maaske 
ogsaa  et  Mandfolk,  hvad? 

Thora 

Du  skulde  nødig,  Peter.  Du  har  nok 
glemt  So — 

(Da  Prof.  Borneman  i det  samme  kommer  ind  igen,  forstummer 
al  Lystighed,  og  Peter  udleverer  Brevet,  som  Thora  i en  Fart 
stikker  til  sig.) 

Prof.  Borneman 

Ja,  det  var  altsaa  et  dobbelt  Held  med 
det  ny  Oplag  af  „Ægteskabet  og  den  kriste- 
lige Moral". 

Fru  Borneman 

Ja,  saadan  set.  — Vil  du  ikke  have  mere 
Te,  Fader? 

Prof.  Borneman 
Nej  Tak,  min  Ven. 

(Familien  rejser  sig  fra  Tebordet.) 


Prof.  Borneman 

Jeg  synes  ogsaa,  du  har  faaet  Brev,  Karen. 
Karen 

(der  staar  i Tanker  for  sig  selv  med  et  Brev  i Haanden) 

Ja. 

Fru  Borneman 

(søgende  Professorens  Øjne) 

Det  er  maaske  Hemmeligheder,  Fader  . . . 
Karen 

Nej,  det  er  ogsaa  et  Forlæggerbrev. 


Prof.  Borneman 

(forstemt) 

Ja  saa. 


Peter 

(mest  henvendt  til  den  taknemlige  Thora) 

,Jeannes  Brudenat"  skal  maaske  ogsaa  i 
nyt  Oplag? 


Fru  Borneman 

Det  var  vel  noget  godt,  Karen? 

Karen 

Min  Forlægger  foreslaar  mig  at  oversætte 

Anatole  Frances’  Værker.  Det  er  jo  et  be- 
tydeligt og  meget  ærefuldt  Arbejde  — men  — 

Fru  Borneman 

Men  hvad  for  noget? 

Karen 

Han  forlanger  for  Reklamens  Skyld,  at 
jeg  bryder  op  straks  og  bosætter  mig  i Paris, 
saa  længe  det  staar  paa. 

Prof.  Borneman 

For  Reklamens  Skyld  — hvad  skal  det 
sige? 

Karen 

Jo  — sammen  med  Subskriptionsindbydel- 
sen vil  han  saa  lade  indrykke  i Bladene,  at 
Oversætterinden  tager  fast  Bopæl  i Paris 
for  at  være  paa  Stedet  og  konferere  med 
Forfatteren.  Han  vil  saa  sende  mig  300  Kr. 
fast  om  Maaneden. 

Fru  Borneman 

Skal  du  rejse? 


Karen 

(gør  en  Bevægelse,  som  om  hun  ikke  vidste,  hvad  hun  vil  svare) 

Thora 

(med  himmelvendte  Øjne) 

Paris ! 

Karen  Borneman.  3 

Peter 

300  Kroner  om  Maaneden  — der  er 
nogen,  der  har  det  godt! 

Prof.  Borneman 

Sig  mig,  Karen,  hvad  Slags  Forfatter  er 

denne  (har  glemt  Navnet) 


Karen 

Anatole  France  — 

Prof.  Borneman 

Ja. 

Karen 

Det  er  ikke  saadan  til  at  sige  med  et  Par 
Ord,  men  han  regnes  allerede  til  Klassikerne. 

Peter 

Det  er  saadan  i den  mere  moralske  Genre. 
Jeg  har  læst  en  af  hans  Bøger  — jeg  blev 
ligesom  et  bedre  Menneske  af  det. 

Thora 

Uh,  hvor  jeg  kan  misunde  dig,  Karen. 
Paris!  „Gudbevares,  hvor  alting  er  stort  i 
Paris  — “ 


Fru  Borneman 

(ser  fast  paa  Karen) 

Jeg  synes  ikke,  du  selv  ser  rigtig  glad  ud 

ved  Tanken,  Karen.  Sidste  Gang,  du  skulde 
til  Paris,  var  du  anderledes  optagen  af  det. 

Karen 

Aa,  jeg  ved  ikke.  Det  kommer  mig  noget 
overraskende  med  den  pludselige  Rejse.  Men 
nu  faar  jeg  se  — 

(Prof.  Borneman  og  Fru  Borneman  veksler  forstaaende  Blikke.) 

Prop.  Borneman 

(der  har  raadført  sig  med  Uret) 

Naa,  god  Morgen,  Børn. 

Fru  Borneman 

Vent  et  Øjeblik,  Fader,  jeg  gaar  med.  Jeg 
vil  gerne  have  nogle  Ærinder  overstaaet  for 
at  være  hjemme,  til  Dr.  Schou  kommer. 

(Prof.  Borneman  ud  gennem  Baggrunden.  Fru  Borneman  og 
Thora  ud  til  venstre.) 

Morgenpigen 

(ind) 

(Mens  hun  tager  af  Bordet,  stiller  Peter  sig  op  og  stirrer  stift  paa 
hende.  Hun  ser  meget  muggen  ud  til  Gengæld.  Karen  sidder  et 
Øjeblik  i sine  egne  Tanker.) 


Peter 

(fortabt  i Beskuelsen  af  Morgen  pigen  under  hver  af  hendes  Be- 
vægelser) 

Sikken  Ungdom  der  vokser  op!  Jeg  siger, 
hvem  der  var  saadan  situeret,  at  han  kunde 


3' 

gifte  sig  straks!  Men  Frøkenen  er  vel  alle- 
rede forlovet  — 

Morgenpigen 

(fniser,  men  tager  sig  straks  i det  og  ser  igen  meget  fornærmet  ud) 


Peter 

Jeg  tænkte  det  nok.  Overtegnet.  Men  man 
kan  maaske  gøre  sig  Haab  om  at  komme 
paa  Supplementlisten.  — Maa  jeg  ikke 
hjælpe  Frøkenen? 

(Han  aabner  Baggrundsdøren  højtideligt  for  hende) 


Karen 

Bryd  dig  bare  ikke  om  ham,  Laura,  og 
bliv  ude.  Jeg  skal  nok  tage  Dugen  af. 

(Karen  sætter  Maskinen  paa  Plads  og  børster  Krummer  af  Dugen. 
Peter  fløjter.) 

Karen 

Hjælp  med  her!  (De  hjælpes  om  Dugen.  Peter  fløjter 
og  gør  Dansetrin).  Du  har  dog  et  velsignet  Humør, 
Peter. 

Peter 

Jeg  Humør  — ikke  Spor.  Det  er  bare 
udenpaa.  Nej,  dertil  er  min  Tilværelse  sgu 
for  begrædelig. 


Karen 

Naa  hvad  — du  lider  vel  ingen  Nød. 

Peter 

Ja,  hvad  for  Fornøjelser  synes  du  egent- 
lig jeg  har? 


Karen 

Hvorfor  tager  du  heller  aldrig  nogen  Ven- 
ner hjem,  saa  kom  du  jo  ogsaa  noget  mere 
ud? 

Peter 

Det  var  ogsaa  et  Sted  at  tage  Venner 
hjem.  Ved  du,  hvad  de  kalder  Menagen  her? 

Karen 

Nej. 

Peter 

„Helligaandshuset“.  De  var  her  jo  engang 
til  Middag  med  Bordbøn. 


Karen 

Det  tog  de  vel  ingen  Skade  af. 


Peter 

Du,  Karen,  jeg  er  rigtig  ked  af,  at  du  skal 
rejse. 


Karen 

Saa  — hvorfor  det? 

Peter 

Du  er  da  ligesom  et  aabent  Vindu  her  i 
Huset.  Puh,  naar  jeg  tænker  saadan  frem  i 
Tiden  paa  vores  daglige  Liv  og  paa  vores 
Søndagaftener.  Kender  du  noget  værre?  Der 
sidder  Broder  Adolf  og  ser  sur  ud.  To  og 
tredive  Aar,  cand.  mag.  og  Timelærer,  2500 
Kroner  om  Aaret,  skal  op  Mandag  Morgen 
Kl.  8 og  tæve  Unger.  Der  sidder  Selma, 
allerede  gammel  Jomfru  og  Kommunelærer- 
inde, skal  op  næste  Morgen  Kl.  8.  Der  sid- 
der Elsa  og  stinker  af  Karbol,  skal  op  næste 
Morgen  Kl.  8. 

Karen 

(fortsætter  spøgende) 

Og  der  sidder  Karen,  med  Blæk  paa 
Fingrene  — heller  ikke  nogen  Aarsunge. 


Peter 

Du  virker  da  ikke  som  en  gammel  Jom- 
fru. 


Karen 

Tak  for  den! 


Peter 

Jeg  gad  nok  vide,  hvor  mange  hundrede 
Søndagaftener  man  endnu  skal  sidde  og  glo 
saadan.  Er  det  Liv?  Jeg  havde  mest  Lyst 
til  at  stikke  af. 

Karen 

Hvorhen? 


Peter 

Kina,  Japan,  Sydafrika  — lige  meget  hvor. 
Ved  du,  hvad  jeg  har  regnet  ud? 


Karen 

Naa? 

Peter 

Jeg  er  tyve  Aar,  juridisk  Student,  normalt 
begavet,  jævnt  flittig  — og  der  vil  gaa  tyve 
Aar  til,  inden  jeg  kan  ernære  mig  selv. 
Kone  og  Børn.  Det  er  statistisk! 

Karen 

Saa  er  det  jo  godt,  du  ingen  Kone  og 
Børn  har. 

Peter 

Det  er  aldeles  ikke  godt  for  et  Menneske 
i min  Alder.  Det  var  netop  nu,  jeg  skulde 
have  en  Kone.  Er  jeg  først  fyrre,  saa  kan 
det  sgu  være  det  samme.  (Heftigt.)  Nej  nu, 
nu,  nu! 

Karen 

(med  et  venligt  Smil) 

Du  er  jo  forelsket,  Peter. 

Peter 

(sværmerisk) 

Kender  du  Ellen  Hall? 

Karen 

(ryster  paa  Hovedet) 

Hvor  gammel  er  hun? 

Peter 

(med  festlig  Klang  i Stemmen) 

Atten  Aar!  (stiiie  betagen)  Karen  — hver  Af- 
ten, inden  jeg  falder  i Søvn,  og  hver  Mor- 
gen, naar  jeg  vaagner  — med  et  suk  og  saa  er 
det  jo  alligevel  haabløst  alt  sammen. 

Karen 

Ja,  hun  bliver  altsaa  otte  og  tredive  til 
den  Tid! 

Peter 

Isj!  Men  der  maa  være  en  Fejl  et  eller 
andet  Sted  i Verdensmekanismen.  Jeg  vil  se 
efter  i Statistiken. 


Karen 

Ja,  find  Fejlen,  Peter!  (SluUker  Blusset  over  Spise- 

bordet.) 

Peter 

Naa,  det  var  Manuduktøren.  (Standser  ved  Vin- 
duet  og  ser  ud  i Ruskregnen.)  Sikken  et  Vejr  — sikken 
et  Land!  Puh! 

Karen 

Skal  jeg  give  dig  et  godt  Raad,  min 
Dreng? 

Peter 

Et  godt  Raad? 


Karen 

Du  vilde  altsaa  gerne  tjene  nogle  Penge 
straks,  flytte  hjemmefra  og  nyde  Livet? 


Peter 

Hvad  er  det  for  Tider,  du  opruller  for 
mig! 


Bliv  Journalist! 

Karen 

Jour— 

Peter 

(maalløs) 

Journalist. 

Karen 

Peter 

Karen,  jeg  føler  det,  som  om  jeg  havde 

opdaget  en  ny  Verdensdel!  Hvor  jeg  har 
været  dum  — jeg,  der  har  saa  nemt  ved 
at  skrive.  Men  den  Gamle  — han  vil  sprutte 
hellig  Vrede. 

Karen 

Vi  er  jo  allerede  én  af  den  Slags  i Fa- 
milien. 


Peter 

Karen,  jeg  skulker  fra  Manuduktør  i Dag. 
Jeg  gaar  en  vældig  Tur  ud  af  Byen  — jeg 
er  ladet  til  Sprængning.  Den  Gamle  skal 
give  sig.  Det  staar  jo  næsten  i Bibelen: 
Hellere  blive  Journalist  end  lide  Brynde! 

(Hurtig  ud  til  venstre.) 

Hansine 

(ind  fra  Baggrunden,  melder) 

Dr.  Schou! 


Karen 

Ja,  vær  saa  god. 

(Hansine  ud) 

Dr.  Schou 

(ind  fra  Baggrunden.  Fyrretyveaarig,  distingué  Person) 

God  Dag,  Frøken. 

Karen 

God  Dag,  Dr.  Schou. 

Dr.  Schou 

Jeg  hører,  at  hverken  Professoren  eller 
Deres  Moder  er  hjemme,  men  jeg  syntes 

dog  ikke,  jeg  vilde  gaa  igen  uden  at  have 
hilst  paa  Dem. 

Karen 

Det  var  meget  venligt  af  Dem.  Vil  De 
ikke  tage  Plads?  Jeg  tror  desværre  ikke, 
der  er  i Orden  i Dagligstuen  endnu. 

(De  sætter  sig  i Forgrunden  til  højre). 


Dr.  Schou 

De  ved,  jeg  tog  ud  i Gaar  for  at  tale  med 
Overlægen  om  Deres  Søster. 

Karen 

Jeg  kan  allerede  høre  paa  Dem,  at  der 
ikke  er  Tale  om  Bedring. 

Dr.  Schou 

De  har  desværre  Ret,  Frøken.  Legemlig 
befinder  Patienten  sig  udmærket  vel,  men 
ellers  — 


Karen 

(smertelig  berørt) 

Saa  De  hende? 


Dr.  Schou 

Jeg  kunde  ikke  faa  mig  til  det. 

Karen 

Jeg  troede  ellers,  De  var  vant  til  saadan 
noget. 


Dr.  Schou 

Deres  Moder  har  fortalt  mig,  hun  skal 
ligne  Dem  saa  meget  — jeg  kunde  ikke  faa 
mig  til  det. 

Karen 

De  skal  have  hjertelig  Tak,  fordi  De  gjorde 
os  den  Tjeneste.  Vi  er  Dem  alle  meget  tak- 
nemlige. 


Dr.  Schou 

Det  var  jo  ikke  mere  end  rimeligt. 
Karen 

Jeg  havde  saadan  ønsket,  der  havde  været 
bare  et  lille  Glimt  af  Haab.  Mest  for  Faders 
Skyld. 

Dr.  Schou 

Tror  De,  han  tager  sig  det  mest  nær? 
Karen 

Jeg  ved  ikke,  men  jeg  synes.  Fader  er 
kommet  til  at  se  saa  forfærdelig  gammel  ud 

i den  sidste  Tid  og  træt.  Ja,  De  har  jo  ikke 
kendt  ham  bare  for  et  Par  Aar  siden.  Da 
skulde  De  have  set  ham  — kraftig  og  myn- 
dig, rigtig  en  statelig  Mand. 

Dr.  Schou 

Deres  Fader  er  ikke  halvfjerds  endnu? 

Karen 

Fem  og  tres  — det  er  da  ikke  saa  farligt. 
Lever  Deres  Forældre? 

Dr.  Schou 

De  er  døde  for  mange  Aar  siden. 

Karen 

Saa  kan  De  vel  slet  ikke  sætte  Dem  ind 
i,  hvordan  det  føles  — det  kan  ligefrem 
stikke  saa  vemodigt  i ens  Hjerte  — at  se 
sin  Fader  falde  af  Dag  for  Dag.  Man  faar 
saadan  Lyst  til  rigtig  at  være  god  ved  ham, 
klappe  ham,  se  ham  ind  i Øjnene  hele 
Tiden  — for  i Morgen  er  det  maaske  for 
sent  . . . 


Dr.  Schou 

Jeg  kan  saa  godt  sætte  mig  ind  i det. 

Karen 

Jeg  gruer  helt  for,  nu  jeg  maaske  skal 
rejse,  at  trykke  hans  Haand  til  Afsked.  Jeg 
ved,  jeg  vil  føle  i det  Øjeblik,  at  det  bliver 
maaske  sidste  Gang. 

Dr.  Schou 

(opmærksom) 

Skal  De  rejse? 


Karen 

Jeg  rejser  rimeligvis  til  Paris. 
Dr.  Schou 

Til  Paris? 

Karen 

Ja. 


Dr.  Schou 

For  kortere  eller  — længere  Tid? 
Karen 

For  et  Par  Aar  mindst. 

Dr.  Schou 

Det  er  altsaa  ingen  Lystrejse? 


47 


Karen 

Nej.  De  ved,  jeg  ernærer  mig  ved  min 
Pen,  som  det  hedder.  Min  Forlægger  har 
ønsket,  jeg  bosatte  mig  i Paris  for  at  over- 
sætte Anatole  France’s  samlede  Værker  paa 
Stedet. 

Dr.  Schou 

Ja  saa.  Hvornaar  har  De  tænkt  at  rejse? 

Karen 

Allerede  i Morgen  maaske. 

Dr.  Schou 

Er  Kontrakten  sluttet? 

Karen 

Nej.  Jeg  har  lige  faaet  Tilbudet. 

Dr.  Schou 

Og  De  er  — glad  ved  Tanken? 

Karen 

Ja,  hvorfor  ikke?  Jeg  har  jo  ikke  noget, 
der  absolut  binder  mig  her. 

Dr.  Schou 

(skuffet) 

Nej,  det  har  De  vel  ikke  . . . 

Karen 

Selvfølgelig  er  der  nogle  Mennesker,  jeg 
sætter  Pris  paa  og  vil  savne  . . . 

Dr.  Schou 

Jeg  ved  ikke,  om  jeg  tør  regne  mig  blandt 
dem? 


Karen 

(smilende) 

Det  ved  De  godt. 

(Pause) 

Dr.  Schou 

Jeg  vil  føle  det  rigtig  tomt,  hvis  De  rejser. 
Frøken  Borneman. 


Karen 

(smiler  let  afværgende). 


Dr.  Schou 

Det  er  min  oprigtige  Mening.  Efterhaanden 
som  Aarene  gaar,  er  der  jo  ikke  saa  mange, 
man  er  glad  ved  at  se.  Og  nu  Vinteren 
staar  for  Døren  og  de  lange  ensomme  Af- 
tener — 


Karen 

Jeg  skal  tænke  venligt  paa  Dem. 

(Der  lyder  Klavermusik  fra  Dagligstuen.  De  lytter  begge  uden 
at  sige  noget). 

Karen 

(smilende) 

Det  er  nok  Thora,  der  er  sentimental. 

Dr.  Schou 

(genkendende  Tonerne) 

„Du  hist  wie  eine  Blume,  so  hold  und 
schdn  und  rein.“  Jeg  har  altid  fundet  de 
Ord  saa  dejlige.  Og  saa  Slutningen:  „Und 
ich  bete,  dass  Gott  dich  erhalte  — so  hold 
und  schdn  und  rein.“  Synes  De  ikke  ogsaa? 


Karen 

(med  et  let  Suk) 

Aa  jo  — det  lyder  meget  smukt.  Saadan 
lidt  gammeldags.  Men  den  Tid  var  jo  saa- 
dan . . . 


Dr.  Schou 

Jeg  synes,  det  maa  have  evig  Gyldighed  — 
„so  hold  und  schdn  und  rein.“  (Rejser  sig).  Ja, 
jeg  maa  desværre  videre.  Men  jeg  vil  til- 
lade mig  at  komme  igen  op  ad  Dagen  for 
at  tale  med  Deres  Moder. 

Karen 

(rejser  sig) 

De  er  altid  velkommen.  Doktor  Schou. 

Karen  Borneman.  4 

Dr.  Schou 

(med  et  Smil) 

Kontrakten  skrives  vel  ikke  under  i Dag 
— det  er  den  trettende? 


Karen 

(ligeledes  smilende) 

Det  var  godt,  De  huskede  mig  paa  det. 
Saa  venter  jeg  til  i Morgen. 

Dr.  Schou 

(med  et  glad  Nik) 

Paa  Gensyn! 

(Rækker  hende  Haanden.  Karen  følger  ham  ud.  Hun  vender  tanke- 
fuld tilbage.  Et  Øjeblik  strejfer  et  glad  Smil  hendes  Ansigt). 


Thora 

(kigger  ind  ad  Døren  til  venstre) 

Er  du  alene?  (Farer  hen  og  omfavner  Karen.  Danser 
derefter  rundt  om  sig  selv  midt  paa  Gulvet). 


Karen 

Men  hvad  er  der,  Thora?  Er  du  rent 
fra  det? 


Thora 

(danser  stadig  rundt) 

Du  skulde  bare  vide  noget! 

Karen 

Hvor  du  er  fjantet,  Thora. 

Thora 

Men  du  vilde  aldeles  ikke  kunne  fatte  det. 
Det  er  ligesom  i Æventyrene  — det  er  altid 

den  yngste.  (HoWer  inde  med  Dansen).  Er  dU  Slet 

ikke  nysgerrig? 


Karen 

Det  er  vel  ikke  saa  vanskeligt  at  regne  ud. 
Thora 

(danser  igen) 

Ja,  du  er  nu  altid  saa  overlegen.  Men  du 
skal  heller  ingenting  faa  at  vide. 

Karen 

Brevet  var  altsaa  fra  en  af  dine  Bal- 
kavallerer. 


Thora 


(foragtelig) 

Pyt,  Balkavallerer  — de  Drenge!  (Farer 

hen  og  omfavner  Karen  meningsløst  heftigt).  Uh  — Livet 
er  saa  vidunderligt.  (Gaar  fra  hende  igen).  Men  I 
er  nogle  rigtig  kedelig  nogle,  er  I.  (tager  et  fo- 

tografi  op  af  Lommen  og  kysser  det). 

4^ 

Karen 

Naa,  skal  jeg  saa  se  ham,  Thora? 


Thora 

Ikke  for  Guld!  (I  Ekstase  med  lukkede  Øjne).  For 

jeg  elsker  ham! 


Karen 

(sætter  sig  til  højre) 

Hvor  gammel  er  han  saa,  lille  Thora? 


Thora 

(begejstret) 

Atten  Aar!  — Og  han  skriver  Vers  og  har 
sendt  mig  Noder  til.  Hvordan  var  det  nu? 
(Tager  Brevet  frem).  „At  Gud  dig  vil  bevare  saa 
huld  og  skøn  og  ren  . “ (Med  pludselig  og  pudsig  Over- 
gang).  Hvorfor  egentlig  ren  ? (Ser  hen  paa  Søsteren, 
der  sidder  og  stirrer  bedrøvet  frem  for  sig).  Men  hvad  er 

der,  Karen  — du  sidder  jo  og  græder? 

(Gaar  hen  og  læner  sig  ned  over  hende). 


Karen 

(med  Taarer  i Øjnene,  klapper  hende  venligt) 

Det  er  ikke  noget,  lille  Thora.  Hvad  var 
det,  der  stod?  „At  Gud  dig  vil  bevare  — 

Thora 

(langsomt) 

Saa  huld  og  skøn  — 


Karen 

(med  et  betydningsfuldt  Nik) 

Og  ren! 

(Hun  ser  bedrøvet  frem  for  sig,  idet  Tæppet  falder). 


ANDEN  AKT 


Dagligstuen.  I Baggrunden  Dobbeltdør  ud  til  Entreen; 
naar  den  staar  aaben,  ses  Døren  ud  til  Trappegangen  lige- 
for. Paa  Baggrundsvæggen,  paa  hver  Side  af  Døren,  et  ‘ 
gammeldags,  mindre  Mahogniskab.  Paa  venstre  Sidevæg 
nærmest  Baggrunden  en  Enkeltdør,  midt  paa  Dobbeltdør 
til  Spisestuen.  Midt  paa  højre  Sidevæg  en  hvid  Porcellæns- 
ovn.  Paa  samme  Væg  nærmest  Baggrunden  en  Chiffoniére, 
ligeledes  af  Mahogni;  nærmest  Forgrunden  en  Enkeltdør 
ind  til  Professor  Bornemans  Arbejdsværelse.  Midt  i Stuen 
større,  rundt  Bord  med  magelige  Stole  omkring.  I venstre 
Forgrund  mindre  Bord  med  Sofa  og  et  Par  Stole.  Væggene 
er  prydede  med  enkelte  ældre  Malerier,  nogle  Familie- 
billeder osv. 

Der  er  gaaet  et  Par  Timer  siden  første  Akts  Slutning. 

(Fru  Borneman  sidder  i Sofaen  i venstre  Forgrund, 
beskæftiget  med  Haandarbejde,  Peter  paa  Stolen  lige 
overfor  — han  ser  ud  til  at  være  i ærgerligt  Humør). 

Fru  Borneman 

(med  et  lumsk  Smil) 

Og  saa  var  den  Audiens  forbi? 

Peter 

Ja,  nu  kom  jo  hende  Maskinskrivedamen. 
Nu  sidder  hun  og  knikker  de  Visdommens 
Ord  af,  der  udgaar  fra  Faders  ophøjede  Mund. 
Det  er  noget,  han  kan  bruge.  Nu  kan  han 
tale  i Timevis  uden  Indvendinger,  og  i Mor- 
gen paa  Universitetet  skrives  det  ned  af 
Studenterne  — uden  Protest.  Isj! 

Fru  Borneman 

Ja,  det  Resultat  kunde  jeg  have  sagt  dig 
paa  Forhaand,  Peter.  Du  er  ingen  Diplomat. 

Peter 

Der  er  noget  saa  irriterende  i den  Maner 
at  blive  behandlet  paa:  En,  to,  tre,  Afmarsch, 
færdig!  Man  er  ikke  engang  kommet  til 
Orde.  Man  skulde  ikke  tro,  det  var  en  Can- 
didatus  philosophiæ,  han  talte  med. 

Fru  Borneman 

Hvad  er  nu  den  egentlige  Grund,  Peter, 
til  at  du  saadan  pludselig  vil  opgive  Juraen 
og  blive  Bladskriver? 

Peter 

(i  Forlegenhed  med  Svar) 

Ja,  det  er  saadan,  hvad  skal  jeg  sige  — 

jeg  vil  nærmest  kalde  det  — Virketrang.  Ja, 
netop  Virketrang. 


Fru  Borneman 

(med  Smilet  fra  før) 

Du  føler  altsaa  en  uimodstaaelig  Trang  til 
at  udtale  dig  offentlig  — 

Peter 

Hm  — ja.  Og  saa  naturligvis  ogsaa  Lyst 
til  at  tjene  nogle  Penge  og  til  større  Selv- 
stændighed og  til  i det  hele  taget  at  leve 
lidt  med  som  andre  unge  Mennesker. 


Fru  Borneman 

Med  andre  Ord  — du  vilde  helst  flytte 
hjemmefra. 


Peter 

Ja,  se  dig  kan  man  da  tale  med.  Du  kan 
jo  nok  forstaa,  det  er  ikke  videre  grinagtigt 
at  bo  i Lejlighedens  ene  Pigekammer,  Side 
om  Side  med  Møller,  hvor  Hovedmøblerne 
er  Familiens  Linnedskabe  og  andet  Skram- 
mel. Men  det  ser  jeg  jo  tydeligt,  jeg  kom- 
mer aldrig  hjemmefra,  før  jeg  gør  en  radikal 

Forandring.  (Rejser  sig  og  gaar  op  og  ned  ad  Gulvet). 

Fru  Borneman 

Naa,  min  Dreng,  hvad  siger  du  til,  om 
vi  to  enedes  om  en  fornuftig  Ordning  for 
Fremtiden  ? 

Peter 

(standser) 

Hvordan  det? 

■mt 

Fru  Borneman 
Du  fortsætter  med  Juraen  — 
i 

Peter  ^ 

Jo  Tak,  den  kender  jeg.  (Gaar  igen  op  og  ned). 

Fru  Borneman 

Men  — 

'<  Peter 

(standser  igen) 

Fru  Borneman 

Kan  du  ved  Siden  af  tjene  nogle  Penge, 
saa  gør  det.  Saa  skal  jeg  sørge  for,  du  kan 
flytte  ud  af  Huset,  om  ikke  andet,  saa  hen 
paa  et  Kollegium.^ 

» Peter 

Det  faar  du  aldrig  sat  igennem. 

Fru  Borneman 

Fra  den  første  i næste  Maaned  vil  jeg 
have  dit  Værelse  indrettet  til  Kammer  for 
Morgenpigen,  saa  hun  kan  være  her  hele 
Dagen  — her  er  nok  at  gøre  for  hende  med. 


Moder! 


Peter 

(begejstret) 


Fru  Borneman 

Men  lad  nu  bare  være  at  tale  mere  til 
Fader  om  den  Ting. 


Peter 

Jeg  tror,  jeg  vil  gaa  en  vældig  Tur  og 
tænke  paa  det  alt  sammen  1 (Hurtig  ud  ad  venstre 

Baggrund). 

Prof.  Borneman 

(aabner  Døren  til  højre  for  at  se,  om  hans  Kone  er  der,  derefter  ind) 

Hør,  Cecilie,  du  skriver  vel  til  Henrik 
endnu  i Dag  og  ønsker  ham  rigtig  til  Lykke 
med  den  nyfødte  fra  os  alle  sammen? 

Fru  Borneman 
Ja,  det  har  jeg  tænkt. 

Prof.  Borneman 

Og  saa  er  det  vel  bedst,  vi  lover  ham  de 
1000  Kroner.  Renter  kan  der  selvfølgelig 
ikke  blive  Tale  om,  han  skal  betale. 


Fru  Borneman 

Jeg  har  tænkt  meget  over  de  1000  Kroner, 
Kristen.  Jeg  ved  ikke,  om  det  er  rigtig 
forsvarligt  af  os  — . 


Prof.  Borneman 

Nu  kom  jo  de  800  ligesom  dumpende  fra 
Himlen. 


Fru  Borneman 

Ret  betænkt.  Kristen  — der  gaar  Adolf 
og  slider  i det  med  sine  Skoletimer,  baade 
Formiddag  og  Aften.  De  nægter  sig  alt, 
baade  han  og  hans  Kone,  for  at  lægge  lidt 
Penge  til  Side,  til  at  han  engang  kan  faa 
Raad  til  at  faa  en  Doktordisputats  ud.  Hvad 
vilde  800  Kr.  ikke  betyde  for  dem?  Han 
er  jo  da  ogsaa  vores  Søn. 


Prof.  Borneman 

Sandt  nok,  min  Ven,  men  jeg  synes  nu 
engang,  det  er  vigtigere  at  sætte  et  Barn  i 

Verden  end  at  faa  en  Bog  ud.  Kom  Adolf 
til  mig  og  sagde:  Vi  venter  et  Barn,  Fader, 
vil  du  laane  mig  nogle  Penge  — han  fik  dem. 

Fru  Borneman 

Jeg  ved  ikke,  hvor  Adolf  med  sine  Time- 
lærerindtægter skulde  faa  Raad  til  at  for- 
sørge Børn. 


Prof.  Borneman 
Har  Henrik  mer  at  leve  af? 

Fru  Borneman 

For  det  første  har  han  mere,  har  vel 
ogsaa  engang  i Tiden  Udsigt  til  mere,  og 
for  Resten  er  det  kun  ved  at  brandskatte 
os  alle  sammen,  at  han  klarer  sig.  De  Børn, 
han  faar,  dem  betaler  hele  Familien. 

Prof.  Borneman 
Hvad  skal  det  sige? 

Fru  Borneman 

Aa,  det  ved  du  jo  lige  saa  godt  som  jeg. 
Det  er  jo  ikke  os  alene,  der  har  maattet 
sende  ham  Hundreder  efter  Hundreder. 
Baade  Karen,  Elsa  og  Selma  har  i Aarenes 
Løb  nægtet  sig  mange  smaa  Glæder  for  at 

kunne  sende  Overskuddet  til  Vængeby 
Præstegaard.  Jeg  har  saamænd  meget  mere 
ondt  af  Adolf,  der  maaske  giver  Afkald  paa 
Børn,  fordi  han  indser,  han  ikke  har  Raad. 

Prof.  Borneman 

Saadan  maa  vi  ikke  tænke,  Cecilie.  Et 
Ægteskab  uden  Børn  — det  er  at  snyde  sig 
fra  en  Forpligtelse. 

Fru  Borneman 

Aa,  jeg  ved  ikke  — slipper  han  for  nogle 
Sorger  derved,  saa  har  han  jo  heller  ikke 
de  tilsvarende  Glæder.  Det  kan  gaa  lige 
op,  synes  jeg. 

Prof.  Borneman 

Jeg  er  helt  pinligt  berørt,  Cecilie,  ved  at 
høre  dig  udtale  saadanne  Meninger.  Jeg 
havde  endda  tænkt  at  tale  alvorligt  med 
Adolf  om  den  Sag  med  det  allerførste  — 
det  vilde  gøre  mig  ondt,  hjertelig  ondt,  om 
du  støttede  ham  i en  sørgelig  Vildfarelse. 

Fru  Borneman 

Jeg  har  aldrig  drøftet  den  Ting  med  ham, 
saa  for  den  Sags  Skyld  kan  du  være  ganske 
rolig.  Jeg  kan  blot  ikke  rigtig  se,  det  skulde 

være  særlig  fortjenstligt  at  sætte  Børn  i 
Verden  uden  Spor  af  Hensyn  til  Udkommet. 

Prof.  Born  eman 

Vi  maa  ikke  tænke  saadan,  Cecilie.  Det 
er  at  tvivle  om  Guds  Forsorg.  I vort  lille 
Land  er  saavist  ingen  endnu  død  af  Sult. 

Fru  Borneman 

Ikke  pludselig,  men  langsomt  er  vist  ad- 
skillige døde  deraf. 

Prof.  Borneman 

Det  er  ukristeligt  at  tænke  saadan,  Cecilie. 
Det  er  os  forbudt  at  bekymre  os  for  den 
Dag  i Morgen.  Disse  barnløse  Ægteskaber 
— det  er  et  af  Tidens  tristeste  Tegn. 

Fru  Borneman 

Hvad  skal  Folk  gøre,  naar  de  ikke  har 
Raad? 


Prof.  Borneman 

(alvorlig  bekymret) 

Kæreste  Cecilie,  her  udsender  jeg  mit 
Livs  Hovedværk  „Ægteskabet  og  den  kriste- 
lige Moral"  i Oplag  efter  Oplag  og  tror  at 
udrette  noget  derved,  og  saa  skal  jeg  høre 
den  Slags  Anskuelser  af  mine  allernærmeste! 

Fru  Borneman 

(med  et  Suk,  idet  hun  lader  Haandarbejdet  synke) 

Jeg  synes,  det  er  saa  svært  at  finde  ud 
af  alt  sammen. 

Prof.  Borneman 

Svært  at  finde  ud  af  — ja,  hvorfor?  Fordi 
vi  i vor  Egenmægtighed  gaar  vore  egne 
Veje  i Stedet  for  at  følge  Guds  klare  Bud. 
Tro  mig,  der  er  kun  Velsignelse  i ét  Slags 
Ægteskab  — det,  der  stiftes  for  at  sætte 
Børn  i Verden.  Derfor  er  Ægteskabet  hel- 
ligt og  Gud  velbehageligt. 

Fru  Borneman 

Det  skulde  altsaa  ikke  være  nok,  at  to 
Mennesker  levede  sammen  i Kærlighed? 

Prof.  Borneman 

(taler  sig  efterhaanden  varm) 

Nej,  Cecilie  — det  har  aldeles  ikke  noget 
med  Ægteskab  at  gøre.  Det  er  jo  netop 
det  ufattelig  herlige  ved  Ægteskabet,  at  i det 
har  Gud  overladt  os  syndige  Mennesker  sin 
Skaberkraft,  ligefrem  givet  os  Del  i sin  gud- 
dommelige Almagt.  Tænk  engang  rigtig  over 
det,  min  Ven  — hvor  underfuldt  det  er. 
Det  første  Menneskepar  i Tidernes  Morgen, 

det  skabte  Vorherre  selv,  men  blandt  alle 
de  Gaver,  han  skænkede  det,  var  det  den 
herligste.  Evnen  til.  Tiderne  igennem,  saa 
længe  Verden  staar,  at  give  nye  Mennesker 
Del  i Livets  Glæder  her  paa  Jorden  og 
Mulighed  for  Saligheden  hisset!  Derfor  er 
det  eneste  moralske  Ægteskab  det,  der 
stiftes  for  at  sætte  Børn  i Verden.  Saa  har 
Mand  og  Kvinde  straks  et  Maal  udenfor 
dem  selv.  Men  tro  mig,  hver  Gang  Tiden 
er  gaaet  af  Led,  saa  er  det  netop  der.  Ondet 
har  sin  Rod.  Der  er  jo  altid  Digtere  og 
Filosoffer  nok  til  at  besmykke  Vildfarelsen 
og  forkludre  Opfattelsen.  Det  gaar  til  en 
Tid,  men  heller  ikke  længer,  for  Mennesket 
maa  have  et  Maal  udenfor  sig  selv,  og  to 
Mennesker,  der  skal  leve  Livet  sammen,  et 
fælles  Maal  udenfor  dem  selv.  Saadan  er 
Livet  ment  fra  Vorherres  Side  — og  vi 
kan  ikke  komme  udenom  det. 

Fru  Borneman 

(der  har  hørt  tankefuld  efter) 

Ja,  du  har  maaske  Ret,  Kristen  — set 
fra  den  Side. 


Prof.  Borneman 

Ja,  tro  du  mig,  jeg  har  Ret  — jeg  har 
evig  Ret! 


(Pause). 

En  ung  Dame 

(banker  paa  Professorens  Dør  og  aabner  paa  Klem) 

Jeg  ved  ikke,  om  Professoren  — 


Prof.  Borneman 

Nu  skal  jeg  komme.  (Rejser  sig).  Du  skriver 
altsaa  til  Henrik! 


Fru  Borneman 

Ja. 


(Prof.  Borneman  ud  til  højre.  Fru  Borneman  falder  et  Øjeblik 
i Tanker). 


Hansine 

(ind  fra  Baggrunden,  melder) 

Dr.  Schou. 

Fru  Borneman 

(nikker,  at  hun  tager  imod). 

Dr.  Schou 

(ind  fra  Baggrunden) 

God  Dag,  Frue. 

Fru  Borneman 

(har  rejst  sig  og  gaar  ham  i Møde) 

God  Dag,  kære  Doktor. 

Karen  Borneman.  5 

Dr.  Schou 

Jeg  ved  ikke,  om  Frøken  Karen  allerede  — 
Fru  Borneman 

Hun  har  bragt  mig  Deres  Besked.  Det 
var  jo  desværre,  hvad  vi  frygtede.  Vil  De 
ikke  tage  Plads,  Hr.  Doktor.  (De  sætter  sig  ved 
Midterbordet.)  Nej,  Overlæge  Sachs  har  næsten 
vænnet  mig  af  med  at  haabe  mere. 

Dr.  Schou 

Det  var  desværre  ogsaa  mit  Indtryk  i 
Gaar.  Naar  det  først  gaar  over  til  Sløv- 
hed — 


Fru  Borneman 

(bekæmpende  sin  Sorg) 

ja,  det  kan  jo  ikke  nytte  at  græmme  sig 
mer,  end  man  har  gjort. 

Dr.  Schou 

Rent  legemligt  var  der  jo  ikke  noget  i 
Vejen. 


Fru  Borneman 

Jeg  havde  nær  sagt  desværre  — 


(Pause). 

Dr.  Schou 

Jeg  talte  naturligvis  temmelig  indgaaende 
med  Professor  Sachs  — 

Fru  Borneman 

Sagde  han  noget  af  Interesse  for  os? 

Dr.  Schou 

Han  berettede  for  mig  de  sørgelige  og 
usædvanlige  Omstændigheder,  under  hvilke 
Udbruddet  i sin  Tid  var  begyndt. 

Fru  Borneman 

(noget  forbavset) 

Naa  — han  fortalte  Dem  det. 

Dr.  Schou 

Jeg  forsikrer  Dem,  det  gjorde  et  meget 
dybt  Indtryk  paa  mig  . . . 

Fru  Borneman 

Ja,  at  man  overhovedet  kommer  over  saa- 
dan  noget!  Og  saa  at  tænke  sig,  at  det 
maaske  kunde  have  været  undgaaet  — det 
er  næsten  det  forfærdeligste  ved  det,  synes 

jeg. 

Dr.  Schou 

Ja,  derom  ved  vi  jo  ikke  noget  bestemt. 

5* 

Fru  Borneman 

(med  Styrke) 

Det  har  jeg  nu  min  Mening  om,  Dr. 
Schou.  Og  den  deles  af  nogle  Autoriteter . . . 

Dr.  Schou 

(trækker  paa  Skuldrene). 


Fru  Borneman 

Ja,  nu  skal  De  have  saa  mange  Tak  for 
Deres  Venlighed.  Der  er  jo  noget  bero- 
ligende ogsaa  i den  sørgelige  Vished.  — 
Men  der  er  en  Ting,  jeg  gerne  vil  bede 
Dem  om,  nu  da  De  altsaa  er  blevet  ind- 
viet i den  triste  Forhistorie. 

Dr.  Schou 

Deres  andre  Børn  ved  maaske  ikke  noget 
om  det. 


Fru  Borneman 

Ikke  blot  det.  Men  min  Mand  var  til- 
fældigvis ikke  hjemme  i sin  Tid,  da  Ulyk- 
ken skete  — og  jeg  har  aldrig  sat  ham 
ind  i den  rette  Sammenhæng. 

Dr.  Schou 

Jeg  skal  ikke  med  et  Ord  — 

Fru  Borneman 

Den  Del  af  Sorgen  har  jeg  beholdt  hos 
mig  selv. 

Dr.  Schou 

Jeg  beundrer  den  Karakterstyrke,  det  har 
maattet  kræve. 

Fru  Borneman 

Det  har  heller  ikke  altid  været  saa  nemt, 
kan  De  tro.  (Pause).  Men  nu  skal  De  altsaa 
have  saa  mange  Tak. 

Dr.  Schou 

(rejser  sig) 

Tør  jeg  spørge  Dem,  Frue,  var  det  ikke 
muligt,  jeg  kunde  faa  Professoren  i Tale  — 
helst  under  fire  Øjne? 

Fru  Borneman 

Jo,  min  Mand  er  hjemme.  Nu  skal  jeg 
sige  det  til  ham.  (ua  m højre). 

Prof.  Borneman 

(ind  fra  højre) 

God  Dag,  Hr.  Doktor. 

Dr.  Schou 

God  Dag,  Hr.  Professor. 

Prof.  Borneman 

Undskyld,  jeg  ikke  byder  Dem  ind  paa 
mit  Værelse  — der  sidder  en  ung  Pige  med 
noget  Afskrivningsarbejde.  Maa  jeg  ikke 

bede  Dem  tage  Plads  (de  sætter  sig  ved  Midterbordet), 

og  en  rigtig  hjertelig  Tak  for  Deres  Ulej- 
lighed i Gaar. 


Dr.  Schou 

Det  gør  mig  kun  ondt,  at  jeg  ikke  kunde 
bringe  Dem  nogen  bedre  Underretning. 


Prof.  Borneman 

(halvt  for  sig  selv) 

Ja,  hvem  der  af  et  oprigtigt  Hjerte  kunde 
sige:  Herren  gav.  Herren  tog,  Herrens 
Navn  være  lovet!  (Efter  en  kon  Pause).  Naa,  det 
var  maaske  en  bestemt  Ting,  De  ønskede 
at  tale  med  mig  om? 


Dr.  Schou 

Jo,  det  er  netop  i et  ganske  bestemt 
Ærinde,  jeg  har  søgt  Dem.  — Som  De 
maaske  ved,  mistede  jeg  for  nogle  Aar  siden 
min  Hustru  — et  Tab,  jeg  tog  mig  smerte- 
ligt nær.  Jeg  troede  til  at  begynde  med 
ikke,  jeg  nogen  Sinde  skulde  blive  rigtig 
Menneske  igen,  og  for  ikke  at  bukke  under 

for  min  Sorg  kastede  jeg  mig  virksomt  ind 
i en  Del  offentlige  Sager,  der  ogsaa  før 
havde  interesseret  mig,  men  kun  rent  teore- 
tisk. Paa  den  Maade  kom  jeg  ogsaa  over 
det  værste,  men  egentlig  Lykke  her  i Livet 
troede  jeg  ikke  mere  paa.  Ved  den  Tid  var 
det,  jeg  havde  den  Glæde  at  blive  Læge 
her  i Huset  — jeg  siger  udtrykkelig  Glæde, 
thi  fra  den  første  Dag,  jeg  saa  Deres  Datter 
Frøken  Karen,  og  indtil  nu  er  det,  ligesom 
jeg  har  faaet  min  Ungdoms  Lyst  til  Livet 
og  Glæden  igen  . . . Uden  at  jeg  endnu 
har  gjort  det  sidste  og  afgørende  Skridt 
overfor  Deres  Datter,  tror  jeg  dog  at  være 
saa  vis  i min  Sag,  at  jeg  altsaa  nu  hos  Dem 
tør  anholde  om  Deres  Samtykke  til  et  even- 
tuelt Giftermaal. 

Prof.  Borneman 

(glad) 

Nej  da  — 


Dr.  Schou 

Hvis  det  skulde  forekomme  Dem  under- 
ligt, at  jeg  gaar  denne  lidt  gammeldags  Vej  — 


Prof.  Borneman 

Ingenlunde,  Hr.  Doktor,  det  er  mig  tvært- 
imod overordentlig  kært.  Jeg  gjorde  i sin 
Tid  det  samme  — 

Dr.  Schou 

Saa  er  Grunden  blandt  andet  den,  at  hvis 
De  havde  tænkt  Dem  en  Svigersøn  af  en 
bestemt,  maaske  kristelig  Livsanskuelse,  saa 
maa  jeg  for  mit  Vedkommende  straks  — 

Prof.  Borneman 

Deres  Anskuelser  om  Livet  og  det  over- 
sanselige føler  jeg  ingen  Ret  til  at  blande 
mig  i,  saa  meget  mere  som  jeg  desværre 
ikke  tror,  min  Datter  af  Hjertet  deler  den 
Tro,  i hvis  Velsignelser  jeg  har  gjort  mit 
for  at  gøre  hende  delagtig. 

Dr.  Schou 

Det  var  mig  nemlig  om  at  gøre,  at  vi 
straks  kom  til  at  staa  klart  overfor  hinanden 
paa  det  Punkt. 

Prof.  Borneman 

Det  er  mig  nok,  at  jeg  i Dem  har  lært 
at  kende  en  retskaffen,  alvorlig  og  hæderlig 
Mand,  der  før  har  levet  et  lykkeligt  Samliv 
med  en  Hustru. 


Dr.  Schou 

Det  har  jeg,  uden  at  jeg  dog  tør  tillægge 
mig  Æren  derfor  — hun  har  aldrig  gjort 

mig  anden  Sorg  end  den,  at  hun  døde 
saa  ung. 


Prof.  Borneman 

Ja,  kære  Doktor,  fra  min  Side  skal  der 
ikke  være  noget  i Vejen,  og  jeg  vil  ikke 
skjule  for  Dem,  at  jeg  er  Dem  af  Hjertet 
taknemmelig  for,  at  De  vil  ægte  Karen.  Den 
Stilling,  hun  har  valgt  her  i Livet,  er  jo 
baade  usikker  og  medfører  saa  meget,  som 
— i hvert  Fald  ikke  huer  mig  rigtigt.  En 
sikret  Fremtid  for  hendes  Vedkommende 
vilde  være  mig  en  stor  Trøst  i min  Alder- 
dom. 


Dr.  Schou 

Jeg  er  Dem  meget  taknemlig  for  Deres 

Samtykke.  (Rejser  sig). 

Prof.  Borneman 

(rejser  sig  ligeledes) 

En  Ting  maa  jeg  dog  sige  med  det  samme; 
Jeg  har  ingen  Formue,  og  De  kender  en 
Professors  beskedne  Gage  — 

Dr.  Schou 

Spørgsmaalet  spiller  i dette  Tilfælde  ingen 
Rolle,  Hr.  Professor  — jeg  har  jo  et  fuld- 
stændigt Hjem  staaende. 

Prof.  Borneman 

Saa  meget  desbedre.  Men  der  er  noget, 
De  maa  love  mig  — at  Deres  og  Karens 
kommende  Børn  maa  blive  døbt  og,  i alt  Fald 
i Skolen,  opdraget  i den  kristne  Tro. 

Dr.  Schou 

Det  lover  jeg  Dem. 

Prof.  Borneman 

Tak.  Ja,  saa  vil  jeg  rigtig  haabe  og  ønske, 
at  det  Skridt,  De  nu  vil  foretage  Dem,  maa 
blive  til  sand  Velsignelse  baade  for  Dem  og 
min  kære  Datter.  Hvad  min  Kone  angaar, 
saa  kan  jeg  rolig,  efter  det  gode  Indtryk, 
jeg  ved  hun  har  af  Dem,  ogsaa  tilsige  Dem 
hendes  hjertelige  Samtykke,  (tager  schous  Haand 
imellem  begge  sine).  De  har  gjort  mig  gamle  Mand 
en  Glæde  — Vorherre  være  med  Dem! 

Dr.  Schou 

Tak! 

Prof.  Borneman 

Der  hører  jeg  Karen  komme  — jeg  vil 
ikke  forstyrre.  (Ud  tu  højre). 


75 


Karen 

(ud  fra  Baggrunden) 

God  Dag  igen,  Dr.  Schou.  Hvor  De  sid- 
der ene  — har  De  ikke  truffet  nogen? 

Dr.  Schou 

Jo,  jeg  har  baade  talt  med  Deres  Moder 
og  Deres  Fader  — men  jeg  vilde  ogsaa 
gerne  tale  med  Dem. 

Karen 

Det  var  pænt  af  Dem.  (Tager  Plads  ved  Midter- 

bordet). 

Dr.  Schou 

Endda  i en  alvorlig  Sag. 

Karen 

(spøgefuldt) 

De  gør  mig  helt  bange. 

Dr.  Schou 

(forlegen) 

Jeg  ved  ikke  rigtig,  hvordan  jeg  skal  faa 
det  sagt.  Men  da  jeg  altsaa  for  et  Aars  Tid 
siden  kom  første  Gang  som  Læge  i dette 
Hus,  saa  følte  jeg  mig  som  en  Mand,  der 
havde  faaet  den  Portion  af  Livets  Glæde, 
der  tilkom  ham,  og  ikke  kunde  vente  sig 
mere. 

Karen 

(nervøst  livlig) 

De  saa  ogsaa  gravalvorlig  ud  dengang. 

Dr.  Schou 

(alvorlig) 

Ja,  det  var  netop  det,  jeg  gjorde  — min 
Glæde  var  netop  gravlagt. 

Karen 

Tilgiv  mit  tankeløse  Udtryk  — det  var 
ikke  for  at  saare  Dem.  Jeg  ved  godt,  hvor 
meget  De  mistede  i Deres  Hustru  . . . 

Dr.  Schou 

De  har  aldeles  ikke  saaret  mig.  Men  naar 
jeg  altsaa  nu,  trods  alt,  igen  føler  Mod  og 
Livslyst  og,  jeg  kan  gerne  sige,  en  ny  Ung- 
dom — saa  er  det  Dem,  jeg  kan  takke  for 
det. 


Karen 

(smiler  afværgende) 

Dr.  Schou 

(med  Varme) 

Det  er  min  alvorlige  Mening.  Lige  fra 
første  Gang,  jeg  saa  Dem,  og  til  nu  — det 
har  ikke  været  andet  end  én  Venden  tilbage 

til  Livet  for  mig.  Og  det  var  ikke  tomme 
Ord,  naar  jeg  i Morges  sagde  til  Dem,  da 
De  talte  om  at  rejse,  at  jeg  vilde  føle  mig 
ensom  som  aldrig  før,  hvis  De  ikke  var  her, 
saa  jeg  kunde  se  Dem,  omend  bare  i Ny 
og  Næ,  og  jeg  vilde  med  Gru  tænke  paa  en 
Vinter  uden  Dem,  endsige  flere  Aar.  Jeg 
priser  det  derfor  som  et  lykkeligt  Træf,  at 
jeg  netop  talte  med  Dem,  lige  efter  at 
De  havde  faaet  det  Tilbud  fra  Deres  For- 
lægger — hvem  ved  ellers,  hvor  længe  der 
var  gaaet,  inden  jeg  havde  faaet  sagt  Dem, 
hvad  der  ligger  mig  paa  Hjerte  ...  Ja,  nu 
kan  De  vel  tænke  Dem  til  Resten,  kære 
Frøken  Karen  — Meningen  er  jo  bare,  hvor 
lykkelig  De  vilde  gøre  mig  ved  at  blive  min 
Hustru. 


Karen 

Ja,  kære  Doktor  Schou  — jeg  kan  jo  lige 
saa  godt  straks  sige,  at  jeg  selvfølgelig  har 
mærket  og  vel  heller  ikke  lagt  Skjul  paa, 
at  jeg  mærkede  Deres  voksende  Velvilje  for 
mig  og  min  Person  i den  senere  Tid.  Jeg 
ventede  ogsaa,  at  det  en  Dag  maatte  komme 
til  en  Forklaring  imellem  os,  og  siden  De 
var  her  i Morges  og  til  nu,  har  jeg  saamænd 
spadseret  rundt  paa  ensomme  Steder  for  at 
tænke  over  den  Mulighed,  at  De  en  Dag 

vilde  fri  til  mig  (Med  en  alvorlig  Mine).  Det  er 

nemlig  ikke  saa  lige  til,  som  De  sagtens 
tror  . . . 

Dr.  Schou 

Jeg  forstaar  desværre  altfor  godt,  at  De 
kan  have  Betænkeligheder  ved  at  træffe  en 
Afgørelse,  selv  om  jeg  maaske  ikke  er  Dem 
personlig  imod. 

Karen 

(med  et  Suk) 

Det  er  slet  ikke  det,  kære  Doktor  — 
Dr.  Schou 

Det  Liv,  jeg  kan  tilbyde  Dem,  vil  jo  bare 
blive  et  roligt  og  regelbundet  Liv,  omend  — 
fra  min  Side  set  — rigt  og  fyldt  af  min 
Kærlighed  til  Dem.  Jeg  ved  jo  ikke,  om  det 
vil  synes  Dem  nok  i Længden,  kære  Frø- 
ken. Det  Liv,  De  nu  fører,  og  har  været 
vant  til  i Aarevis,  har  vel  sine  tillokkende 
Sider,  frit  og  ubundet  som  jeg  antager  det 
er  — i Sammenligning  med  bare  stille,  hus- 
lig Lykke. 

Karen 

Aa  nej  — jeg  tror,  enhver  Kvinde,  der 
har  naaet  en  vis  Alder  — og  jeg  er  jo  fyldt 

de  otte  og  tyve  — vil  uden  Betænkning 
foretrække  en  bunden,  men  betrygget  Til- 
værelse ved  en  hæderlig  Mands  Side  frem- 
for den  mest  ubundne  personlige  Frihed. 

Dr.  Schou 

De  siger,  De  har  tænkt  over  det  i Dag  — 
kom  De  til  noget  Resultat? 

Karen 

Jeg  kom  til  et  Resultat. 

(Pause) 


Dr.  Schou 

jeg  kan  ikke  læse  noget  paa  Deres  An- 
sigt. 


Karen 

Jeg  ved  ikke  rigtig,  hvordan  jeg  skal  ud- 
trykke mig.  Men  saa  meget  er  vist,  det  vilde 
maaske  være  det  rigtigste  — i alt  Fald  det 
letteste  for  mig  — overfor  Deres  hæderlige 
Tilbud  om  Ægteskab  at  sige  nej,  til  Trods 
for  at  jeg  er  kommet  til  endda  at  synes  ud- 
mærket om  Dem  og  særdeles  godt  kunde 
tænke  mig  et  lykkeligt  Samliv  med  Dem. 
Men  naar  jeg  altsaa  — efter  modent  Over- 
læg — ikke  siger  dette  Nej,  saa  er  det  i 

Tillid  til,  at  De  er  den  frisindede  og  over- 
legent tænkende  Mand,  som  jeg  har  anset 
Dem  for,  og  som  ogsaa  Deres  offentlige  Op- 
træden har  bestyrket  mig  i. 

Dr.  Schou 

(lidt  usikker) 

Jeg  haaber  ikke,  jeg  i den  Henseende  skal 
skuffe  Deres  Tillid,  skønt  jeg  personlig  ikke 
tror,  at  en  bestemt  Slags  Anskuelser  eller 
de  samme  Anskuelser  er  nødvendige,  for  at 
to  Mennesker,  der  holder  af  hinanden,  skal 
kunne  leve  lykkeligt  sammen.  — Men  jeg 
tror  altsaa,  jeg  ser  ret  frit  paa  Livets  For- 
hold — hvis  det  er  det.  De  mener. 

Karen 

Ja,  det  er  netop  det,  jeg  mener,  og  i Tillid 
hertil  er  det  altsaa,  at  jeg  vil  aflægge  Dem 
en  Bekendelse.  (Med  Overvindelse).  Jeg  har,  for 
Aar  tilbage  — levet  sammen  med  en  Mand. 

Dr.  Schou 

(rejser  sig  forfærdet) 

Levet  sammen  — ? 

Karen 

Levet  sammen  med  en  Mand.  Nu  ved  De 
det  altsaa. 


(Pause) 

Dr.  Schou 

(gaar  lidt  frem  og  tilbage,  stærkt  bevæget) 

De  undskylder,  men  Deres  — Bekendelse 
kom  mig  saa  overvældende. 


Karen 

(forsøgende) 

De  er  selv  Enkemand.  De  kan  jo  betragte 
mig  som  Enke  eller  — fraskilt  Hustru. 

Dr.  Schou 

Har  De  — eller  har  De  haft  et  Barn? 


Karen 

Nej. 

Dr.  Schou 

(smertelig  berørt) 

Naa  saadan  . . . 

(Pause) 


Karen 

(ydmyg) 

Jeg  har  fulgt  Deres  store  Arbejde  her  i 
Landet  for  faldne  Kvinders  Redning.  De 
kan  jo  betragte  mig  som  en  af  Deres  — 
faldne  Kvinder. 


Karen  Borneman. 

Dr.  Schou 

De  bedste  af  dem  har  dog  begyndt  med 
at  sætte  et  Barn  i Verden. 

(Pause) 


Karen 

(kølig) 

Ja  ja  da.  Jeg  har  altsaa  taget  fejl.  Jeg 
troede  Dem  friere  i Deres  Syn  — 

Dr.  Schou 

Friere  i mit  Syn?  Selv  det  frieste  Syn 
har  vel  sin  Grænse  — mit  holder  i alt 
Fald  op  der,  hvor  det  uskønne  begynder. 


Karen 

Det  uskønne? 

Dr.  Schou 

Ja. 

Karen  » 

Jeg  forstaar  ikke  — 

Dr.  Schou 

Der  er  noget  dér,  en  ganske  bestemt 
Linie  . . . 


83 


Karen 

(efter  en  kort  Pause) 

Ja,  det  havde  sandelig  været  lettere  for 
mig  at  sige  nej.  Og  bedre,  mærker  jeg. 

Dr.  Schou 

(med  et  dybt  Suk) 

Det  havde  ogsaa  været  lettere  for  mig, 

om  De  havde  gjort  det.  (Han  sætter  sig  og  ser  frem 

for  sig.  Pause.) 


Karen 

(bøjer  sig  hen  imod  ham  og  forsøger  et  Smil) 

Synes  De  nu  virkelig,  det  er  saa  slemt, 
at  jeg  har  elsket  før? 

Dr.  Schou 

Elsket  — nej!  (Rejser  sig.)  Men  den  Slags  — 
ikke  et  Øjeblik  vilde  jeg  kunne  glemme  — 

Karen 

(opbragt,  rejser  sig  ligeledes) 

Hr.  Doktor!  De  tillader  Dem  — over  et 
Afsnit  af  mit  Liv,  som  i hvert  Fald  er  mig 
helligt,  at  kaste  et  Skær,  som  — 

Dr.  Schou 

(rolig) 

De  har  ganske  Ret,  Frøken.  Det  er  jo 

noget,  der  ikke  mere  kommer  mig  ved. 
(Smerteligt.)  Men  De  faar  tilgive  en  Mand,  der 
oplever  sin  Verdens  Undergang  . . . (Pause.) 
Der  er  noget,  jeg  maa  sige  Dem,  og  som 
jeg  i dette  Øjeblik  beklager  dybt  — at  jeg 
lige  nu,  inden  De  kom,  anholdt  om  Deres 
Haand  hos  Deres  Fader. 


Karen 

(rystet) 

De  har  talt  med  Fader? 


Dr.  Schou 

Desværre  ja. 


Karen 

Det  kunde  De  have  forskaanet  mig  for. 


Dr.  Schou 

Det  var  dumt  af  mig,  men  jeg  kunde  jo 
ikke  vide  . . . Men  jeg  bliver  jo  nødt  til 
nu,  paa  en  eller  anden  Maade,  at  meddele 
ham  — 


Karen 

(aandsfraværende) 

Det  bliver  De  vel,  ja  — 

Dr.  Schou 

Men  jeg  skal  nok  gøre  det  diskret. 

(Gaar  stille  ud  ad  Baggrunden.) 

Karen 

(sidder  sjælsoprevet  tilbage). 


TREDJE  AKT 


Dagligstuen.  Et  Par  Timer  senere.  Døren  til  Entreen 
staar  aaben.  Man  ser  Hansine  lukke  op  for  Strandgaard. 

Hansine 

Naa,  er  det  Dem  igen. 

Strandgaard 

(Et  Par  og  tredive  Aar.  Hans  Ydre  er  Kunstnerens,  der  er  kommet 
nedenfra  — uden  social  eller  boglig  Dannelse.  Hans  Øjne  lyser  af 
den  Kultur,  Dyrkelsen  af  en  manuel  Kunst  giver;  hans  Blik  er 
iagttagende  og  tænksomt.  Han  gør  i Øjeblikket  et  noget  ophidset 
Indtryk) 

Det  er  mig,  ja.  Og  De  har  altsaa  ikke 
understaaet  Dem  i at  sige,  at  jeg  har  været 
her  før? 


Hansine 

Nej,  Vorherre  bevare  mig! 

Strandgaard 

Er  hun  hjemme  nu? 

Hansine 

(ser  paa  Tøjet  i Entreen) 

Frøkenens  Overtøj  er  her  — saa  hun 
maa  vel  være  paa  sit  Værelse. 

Strandgaard 

Godt.  Vil  De  saa  behage  at  skaffe  hende! 
Hansine 

Ja,  tøv  nu  lidt,  min  gode.  Hvem  skal  jeg 
melde  ? 

Strandgaard 

Værs’god  — her  er  mit  Kort. 

Hansine 

(læser) 

Strandgaard  — Sculp — 

Strandgaard 

Sculpteur  — det  betyder  Billedhugger. 
Hansine 

Ja  saa.  Ja,  nu  skal  jeg  sige  det. 
Strandgaard 

(holder  hende  tilbage) 

Og  hvis  hun  skulde  finde  paa,  at  hun 
ikke  vil  tage  imod  mig,  vil  De  saa  behage 

at  sige,  at  i saa  Tilfælde  bliver  jeg  ganske 
rolig  siddende  her  i Stuen,  til  hun  kommer 
— om  jeg  saa  skal  sidde  her  hele 
Dagen! 


Hansine 

(lidt  bange  for  ham) 

Ja  ja.  Nu  skal  jeg  sige  det. 


(Ud  gennem  venstre  Baggrundsdør.  Strandgaard  gaar  nervøst  op 
og  ned  imens.) 


Karen 

(ind  fra  venstre  Baggrund) 


Strandgaard 
God  Dag,  Karen. 

Karen 

(staar  stiv,  svarer  ikke) 


Strandgaard 
Tak,  fordi  du  vil  se  mig. 

Karen 

Fordi  jeg  vil  se  dig? 


Ja. 


Strandgaard 

Karen 

Det  bliver  jeg  vel  nødt  til,  hvis  jeg  ikke 
vil  udsætte  mig  for  værre  Ting. 

Strandgaard 

(bevæget) 

Jeg  maatte  se  dig  engang  igen.  (ser  sig  for- 
legent  om.)  Har  du  ikke  dit  eget  Værelse? 


Karen 


Jo,  naturligvis. 


Strandgaard 
Kan  vi  ikke  gaa  derind? 

Karen 

Nej,  det  kan  vi  ikke. 

Strandgaard 

(med  en  altomfattende  Armbevægelse) 

Denne  her  Allemandsstue  — 


Karen 

(nervøs) 

Kære  Strandgaard,  gør  mig  en  Tjeneste 
og  gaa  igen  med  det  samme.  Du  maa  jo 
da  forstaa,  hvor  ubehageligt  — 

Strandgaard 

Du  har  undgaaet  mig  paa  Gaden,  du  har 
ikke  svaret  paa  mine  Breve  — jeg  havde 
ingen  anden  Udvej. 

Karen 

Saa  tag  Plads  da,  og  lad  os  faa  det  over- 
staaet. 

(De  sætter  sig  i venstre  Forgrund,  Karen  paa  Sofaen,  Strand- 
gaard paa  Stolen  lige  overfor.) 


Strandgaard 

Hvor  du  ser  bleg  og  daarlig  ud,  Karen. 
Karen 

Det  er  blot  noget  Hovedpine. 
Strandgaard 

Du  er  heller  ikke  lykkelig,  Karen  — det 
kan  jeg  se  paa  dig. 

Karen 

Hvad  er  det,  du  vil  mig?  Sig  det  i en 
Fart.  Du  maa  jo  da  forstaa,  jeg  sidder  som 
paa  Naale  her. 


Strandgaard 

Herregud,  hvad  ondt  er  der  i,  at  en 

gammel  Ven  fra  Paris  hilser  paa  dig? 
(Dæmpet.)  Om  du  vidste,  hvad  jeg  har  gaaet 
igennem,  siden  vi  saas  sidst,  saa  vilde  du 
se  lidt  mildere  paa  mig. 

Karen 

Jeg  kan  gerne  se  mildt  paa  dig,  Strand- 
gaard,  men  det  betyder  ikke  noget. 

Strandgaard 

Jeg  har  haft  det  saa  ondt,  Karen. 

Karen 

Ja,  men  nu  er  det  jo  overstaaet. 

Strandgaard 

Naa,  du  ved  det. 

Karen 

Jeg  holder  „Le  Journal"  og  har  læst 
baade  om  Guldmedaljen  og  Salget.  Jeg  ved 
jo,  hvad  det  betyder. 

Strandgaard 

(uden  Praleri) 

Ja,  nu  kan  jeg  jo  ikke  undgaa  at  blive  en 
rig  Mand.  Men  det  er  dyrt  købt,  Karen.  Jeg 

tror  ikke,  jeg  forvinder  de  mellemliggende 
Aar. 


Karen 

Det  er  ikke  min  Skyld,  Strandgaard. 

Strandgaard 

Jeg  synes,  du  maa  have  faaet  Hævn  nok. 

Karen 

Lad  os  ikke  begynde  igen. 

Strandgaard 

Den  Dag,  du  rejste  fra  Gare  du  Nord  og 
lige  til  for  to  Maaneder  siden  — de  kan 
ikke  have  det  værre  i Helvede.  At  du  kunde 
gøre  det  og  paa  den  Maade  . . . 

Karen 

Det  var  et  meget  pinligt  Optrin,  du  lavede 
paa  Banegaarden  dengang.  Det  synes  jeg, 
du  kunde  have  forskaanet  mig  for. 


Strandgaard 

Jeg  ved  godt,  jeg  var  ude  af  mig  selv, 
og  var  jeg  ikke  blevet  bragt  i Sikkerhed  af 
Politi,  saa  tror  jeg,  jeg  var  gaaet  i Seine. 

Og  saa  i tre  Aar,  tre  samfulde  Aar  ikke  at 
kunne  skaffe  de  lumpne  Penge,  der  skulde 
til  for  at  rejse  herop  og  se  dig,  bare  se  dig. 
Noget  saa  usselt  og  fattigt!  Jeg  forstaar  ikke, 
jeg  er  kommet  over  det.  Og  saa  aldrig  et 
Svar  paa  mine  Breve.  Jeg  ved  godt,  naar 
jeg  skal  skrive  — det  smutter  væk  fra  mig 
— jeg  har  jo  ikke  din  Lærdom  — 

Karen 

Jeg  har  aldrig  aabnet  dem. 

Strandgaard 

(smertelig  berørt) 

Karen ! 


Karen 

For  det  skulde  være  forbi.  Uigenkaldeligt 
forbi. 


Strandgaard 

Karen,  der  er  gaaet  tre  Aar  siden  — nu 
skulde  vi  kunne  se  roligt  paa  det. 


Karen 

Jeg  saa  roligt  paa  det  straks. 

Strandgaard 

Det  kunde  du  ikke  dengang.  Og  jeg,  jeg 

fik  jo  ikke  engang  Lov  til  at  sige  et  Ord  til 
mit  Forsvar.  Og  da  du  saa  rejste  pludselig 
— det  var  som  et  Øksehug!  Men  nu  skal 
du  høre! 


Karen 

Om  du  saa  havde  hundrede  Undskyld- 
ninger, Strandgaard  — du  kommer  aldrig 
udenom  det!  Vort  Forhold,  det  var  grundet 
paa  én  eneste  Ting  — usvigelig  Tillid!  Og 
du,  du  ikke  blot  bedrog  mig,  men  du  gjorde 
det  lumpent  og  lavt.  Levede  vi  ikke  sammen 
som  rette  Ægtefolk,  støttede  jeg  dig  ikke  i 
din  Kamp,  gav  jeg  mig  ikke  hen  til  dig  som 
en  Hustru  til  sin  Mand,  og  samtidig  — sam- 
tidig holdt  du  det  altsaa  gaaende  med  — isj ! 


Strandgaard 

Karen,  nu  vil  jeg  for  én  Gangs  Skyld  have 
Lov  til  at  tale  ud!  Nu  har  jeg  vendt  og 
drejet  paa  det  i tre  Aar,  saa  jeg  kan  det 
udenad.  Da  jeg  bedrog  dig,  som  du  siger 
— og  nu  sværger  jeg  dig  til,  ved  alt  hvad 
dyrt  og  helligt  er  — jeg  bedrog  dig  ikke! 
Ikke  ét  Minut  bedrog  jeg  dig  for  noget  af, 
hvad  dit  var.  Ser  du,  Karen,  af  os  to,  det 
var  jo  dig,  der  havde  Kultur  og  Dannelse 
og  Kundskaber.  Hvad  havde  jeg?  Hvad  var 

jeg!  En  uvidende,  udannet  Fyr,  Haandværks- 
svend,  fra  en  Almueskole.  Og  derfor  saa  jeg 
op  til  dig  som  til  et  højere  Væsen,  og  jeg 
gjorde  det  mer  og  mer,  for  hver  Dag  der 
gik  — ja,  for  hver  Time  der  gik,  saa  jeg 
klarere  og  klarere,  hvad  der  var  for  et  Svælg 
imellem  os.  Jeg  elskede  dig,  som  en  Svine- 
dreng elsker  en  Prinsesse  — en  virkelig 
Svinedreng,  ikke  en  forklædt  Prins  I Men 
ser  du,  Karen,  alt  det,  der  var  i mig  af 
Svinedrengen,  det  krævede  ogsaa  sin  Ret  — 
det  trak  til  som  en  ond  Byld,  men  mit  For- 
hold til  dig,  det  vilde  jeg  have  skønt  og  rent. 
Og  det  kunde  jeg  ikke  paa  anden  Maade  — 
dengang. 


Karen 

Det  er  netop  det,  jeg  kalder,  at  du  bedrog 
mig.  Bedrog  mig  for  en  Side  af  dit  Væsen. 
Jeg,  som  ikke  andet  end  vilde  dig,  saadan 
som  du  var  . . . 

Strandgaard 

Du  aner  ikke,  hvad  du  der  siger,  hvilken 
Afgrund  — 

Karen 

Det  imellem  os  skulde  altsaa  være  et 
Slags  kemisk  renset  Forhold  — 

Strandgaard 

Jeg  vilde  saa  gerne,  vi  to  skulde  have 
kunnet  se  paa  hinanden  uden  at  slaa  Øjnene 
ned. 


Karen 

Og  alt,  hvad  der  var  i dig  af  Sansernes 
Vildskab  — det  skulde  altsaa  gaa  ud  over 
en  anden. 


Strandgaard 
Af  Højagtelse  for  dig. 

Karen 

Men  du  glemte  én  Ting. 


Strandgaard 

Hvilken? 


Karen 

Vi  Kvinder  vil  ogsaa  være  den  anden! 


Strandgaard 

(stirrer  et  Øjeblik  maalløs  paa  hende,  derefter  tæt  ind  til  hende, 
dæmpet,  men  heftigt) 

Du  elsker  mig  endnu!  Jeg  ser  det  paa 
dig  — du  fortæres  af  Begær  ligesom  jeg! 

Karen 

(viger  fra  ham) 

Nej  og  tusinde  Gange  nej! 

Strandgaard 

Du  lyver  for  dig  selv! 

Karen 

Forstaar  du  da  ikke,  at  den  Mand,  der 
lader  en  Kvinde  føle,  at  hun  ikke  slaar  til 
— netop  som  Kvinde,  han  krænker  hende 
i hendes  inderste  Indre. 

Strandgaard 

Det  har  jeg  aldrig  sagt! 

Karen 

(næsten  hæst) 

Det  er  netop  den  Kærlighedens  Synd, 
som  aldrig  tilgives  — aldrig! 

(Pause) 


Strandgaard 

Karen  — nu  syntes  jeg  endelig.  Lykken 
havde  rakt  mig  en  Haand.  Og  det  har  den 
ogsaa,  og  hvis  jeg  holder  fast  uden  at  slippe 
— ikke  et  Øjeblik  tør  jeg  blive  træt  og 

Karen  Borneman,  7 


98 


slippe  — saa  slæber  den  mig  opad,  lige  op 
til  Toppen.  Men  det  føler  jeg  saa  lammende 
sikkert  — støder  du  mig  fra  dig  nu,  saa  kan 
jeg  ikke,  saa  lader  jeg  staa  til  og  ruller  til- 
bage. Alt,  hvad  vi  drømte  om  sammen  i 
gamle  Dage,  naar  vi  saa  Solen  gaa  ned  oppe 
fra  Montmartre,  nu  kan  vi  faa  det  — fint 
Hus  og  Børn,  Omgang  og  Rejser,  alt  kan 
vi  faa  — jeg  har  Bestillinger  for  flere  Aar 
— Lykken  har  rakt  mig  en  Haand.  Men 
jeg  vil  højere  op  endnu,  jeg  vil  betyde  noget 
dernede,  jeg  vil  have  Indflydelse!  Du  er 
som  skabt  til  det,  Karen,  fin  og  sikker  som 
du  er.  Hver  Salon  vil  staa  mig  aaben  ved 
din  Side.  Baade  kirkeligt  og  borgerligt  lader 
vi  os  vie.  Papirerne  i Orden!  Du  skal  se, 
selv  din  Fader  vil  behandle  mig  som  en  af 
sine  Lige,  naar  jeg  præsenterer  mig  for  ham 
i ny  sort  Selskabsfrakke  og  med  Æres- 
legionens Baand  i Knaphullet! 

Karen 

(smiler  et  Øjeblik  overbærende  ad  ham) 


Strandgaard 

Herre  Gud,  Karen,  du  er  jo  allerede  med 
i det  altsammen.  Den  Statue,  jeg  kan  takke 
for  det,  den  der  skænkede  mig  baade  Nav- 
net og  Guldet  og  Fremtiden  — det  er  jo 

netop  den,  du  stod  Model  til  i Trængselens 
Aar.  Først  nu  kunde  jeg  gøre  den  — efter 
tre  Aars  Kærlighed  uden  Begær.  Det  maatte 
der  til  for  at  løfte  den  op  over  jordisk 
Smuds  og  Forkrænkelighed,  der  hvor  den  nu 
staar.  — Følte  du  slet  ikke  noget  ved  det, 
da  du  saa  den  igen? 


Karen 

(uforstaaende) 

Da  jeg  saa  den  igen? 

Strandgaard 

Har  du  ikke  engang  set  den  endnu? 
Karen 

Hvor? 


Strandgaard 

Herhjemme  paa  Udstillingen  — Grand 
Prix  du  Salon? 


Karen 

(forfærdet) 

Og  det  har  du  vovet! 

Strandgaard 
Hvordan  mener  du? 


7‘ 

Karen 

Hvordan  jeg  mener  — udstille  mig  offent- 
lig, saa  enhver  kan  se,  hvem  det  er  — her 
i Byen! 


Strandgaard 

Ja,  var  du  ikke  lige  saa  spændt  paa  det 
som  jeg  dengang,  om  vi  skulde  faa  den  ind 
paa  Salonen? 


Karen 

Dengang  — ja,  men  nu,  efter  alt  hvad 
siden  skete! 


Strandgaard 

Jeg  kan  ikke  se,  det  kan  gøre  nogen 
Forskel. 


Karen 

(forarget) 

Naa,  det  kan  du  ikke,  Strandgaard.  Saa 
kan  du  vel  heller  ikke  forstaa,  at  jeg  føler 
mig  oprørt  i mit  Inderste,  at  jeg  føler  mig 
offentligt  prostitueret  af  din  Taktløshed.  Saa 
meget  Lavmaal  af  Finfølelse  havde  jeg  dog 
tiltroet  dig  — trods  alt! 

Strandgaard 

(opirret) 

Hoho  — jeg  er  altsaa  ikke  fin  nok  — 

det  er  det!  Du  skulde  ellers  nødig,  synes 
jeg,  give  den  fine  Dame  og  spille  snærpet, 
du  — 


Karen 


(bleg) 

Hvad  mener  du? 


Strandgaard 

Efter  det,  du  havde  tilladt  dig,  inden  jeg 
simple  Mand  havde  den  Ære  — 


Karen 

Strandgaard 1 


Strandgaard 

Jeg  er  ikke  ond,  Karen,  men  ved  den 
levende  Gud  — træder  man  mig  for  nær, 
og  jeg  har  Vaaben  i Hænde  — 

Karen 

(har  under  det  sidste  ringet  paa  Pigen) 


Hansine 

(ind  fra  venstre) 


Karen 

Vi!  De  lukke  den  Herre  ud! 

(Karen  gaar  meget  ophidset  ud  til  venstre.  Hansine  har  alle- 
rede aabnet  Døren  til  Entreen.  Strandgaard  tager  sin  Hat,  hvæser 
og  gaar. 

Hansine  lader  Døren  til  Dagligstuen  staa  aaben,  saa  man  ser 
hende  lukke  Strandgaard  ud. 

Hun  lukker  ikke  efter  ham,  men  bliver  staaende  og  lytter,  som 
om  hun  hørte  nogen  komme  op  ad  Trappen  og  gerne  vilde  se, 
hvem  det  er. 

Straks  efter  kommer  Prof.  Borneman  hjem.) 


Hansine 

Jeg  hørte  Professoren  komme. 

Prof.  Borneman 

(mens  Hansine  hjælper  ham  Overtøjet  af) 

Hvad  var  det  for  en  Herre,  De  lukkede 
ud,  Hansine? 


Hansine 

Det  var  en  Billedhugger  Strandgaard.  Han 
har  talt  med  Frøken  Karen. 


Prof.  Borneman 

(opmærksom) 

Billedhugger  Strandgaard? 

Hansine 

Ja.  Saadan  underlig  en. 


Prof.  Borneman 

Hm  — vil  De  ikke  sige  til  min  Kone,  at 
jeg  gerne  vil  tale  med  hende. 


103 


Hansine 

Jo.  Der  har  været  et  Bud  med  Brev  til 
Professoren.  Det  ligger  inde  paa  Profes- 
sorens Arbejdsbord. 


Prop.  Borneman 

Tak. 

(Hansine  ud  til  venstre,  Prof.  Borneman  til  højre.  Straks  efter 
Fru  Borneman  ind  fra  venstre  samtidig  med,  at  Prof.  Borne- 
man kommer  tilbage  med  et  aabent  Brev  og  et  trykt  Hefte  i 
Haanden.) 


Fru  Borneman 

Hvad  er  der,  Kristen  — du  ser  saa  alte- 
reret ud? 


Prop.  Borneman 

(med  Dirren  i Stemmen) 

Her  er  Brev  fra  Doktor  Schou. 

Fru  Borneman 
Er  det  noget  ubehageligt? 


Prop.  Borneman 

Det  er  saalydende:  „Højtærede  Profes- 
sor Borneman!  Jeg  beklager  dybt,  at  jeg 
ved  at  tale  med  Deres  Datter  i Dag  mødte 
en  uventet,  men  absolut  Hindring.  De  vil 

forstaa  og  billige,  at  jeg  efter  dette  ikke 
længer  kan  være  Husets  Læge."  — 

Fru  Borneman 
Jeg  forstaar  det  ikke,  Kristen. 

Prop.  Borneman 

En  uventet,  men  absolut  Hindring  — 

Fru  Borneman 

Jeg  forstaar  ikke,  at  jeg  kan  have  set  saa 
forkert. 


Prop.  Borneman 

Her  stikker  noget  under,  Cecilie.  Her 
stikker  bestemt  noget  under. 


Fru  Borneman 
Hvad  mener  du? 


Prop.  Borneman 

Saa  du  noget  til  denne  Strandgaard,  der 
lige  har  været  her  og  talt  med  Karen? 


Fru  Borneman 

(blegner,  men  tager  sig  sammen) 

Jeg  har  hverken  set  eller  hørt  nogen  — 

jeg  har  siddet  og  blundet  til  nu,  Hansine 
kom.  Har  her  været  nogen  og  besøgt  Karen? 

Prof.  Borneman 

En  Billedhugger  Strandgaard.  Jeg  mødte 
ham  paa  Trapperne  nu.  Hansine  fortalte 
mig,  hvem  han  var. 

Fru  Borneman 

Ja,  men  hvad  skulde  det  have  at  gøre 
med  Schous  mærkelige  Brev? 

Prof.  Borneman 

Maaske  mer  end  vi  aner. 

Fru  Borneman 

Mener  du,  Karen  skulde  være  hemmelig 
forlovet  med  — ? Men  saa  forstaar  jeg  al- 
deles ikke  hendes  Opførsel  imod  Doktor 
Schou. 


Prof.  Borneman 

Hemmelig  forlovet,  siger  du  — maa  jeg 
spørge:  Staar  en  ung  Pige  nøgen  Model  for 
en,  hun  er  hemmelig  forlovet  med? 

Fru  Borneman 

Men  hvad  er  det,  du  siger.  Kristen? 

Prof.  Borneman 

Vil  du  se  her  — Udstillingskataloget. 
Staar  her  ikke:  Strandgaard,  Billedhugger, 
Paris  — for  Tiden  Savoyhotellet,  Køben- 
havn? 


Fru  Borneman 
Ja,  hvad  saa? 


Prof.  Borneman 

Husker  du,  jeg  fortalte  dig  i Morges  om 
den  ækle  Statue,  jeg  havde  set  paa  Ud- 
stillingen? 


Fru  Borneman 
Den,  som  lignede  Karen? 


Prof.  Borneman 

Den  er  netop  af  denne  samme  Strand- 
gaard, som  for  ikke  et  Kvarter  siden  har 
besøgt  Karen  i vort  Hjem. 


Fru  Borneman 

Men  hvad  er  dog  det  her.  Kristen!  Det 
er  jo  noget  — vi  kan  jo  ikke  engang  tale 
med  Karen  om  det. 

Prof.  Borneman 

(ringer  paa  Pigen) 

Vi  maa  netop  tale  med  Karen  om  det. 
Her  maa  skaffes  Klarhed  i det  her.  Jeg  faar 
ikke  Ro,  før  jeg  faar  Besked. 

Fru  Borneman 
Men  hvad  vil  du  da  sige? 

Hansine 

(ind  fra  venstre) 


Prof.  Borneman 

Jeg  vil  gerne  tale  med  min  Datter  Karen. 
Vil  De  bede  hende  komme  nu  med  det 
samme.  (Hansine  ud)  Klar  Besked  maa  vi  have, 
Cecilie.  Uvisheden  er  tifold  værre.  Du  kan 
jo  da  forstaa,  der  maa  være  noget  under 
det  — det  er  jo  ikke  de  rene  Tilfældig- 
heder, det  her. 

Fru  Borneman 

Fremfor  alt.  Kristen  — gaa  læmpeligt  til 
Værks. 


Karen 

(ind,  ser  paa  Forældrene.  Da  ingen  af  dem  begynder) 

Hansine  sagde,  du  vilde  tale  med  mig. 

Prof.  Borneman 

(rækker  hende  Dr.  Schou’s  Brev) 


Karen 

(læser  det  bevæget) 

Ja,  det  er  rigtigt  nok. 


Prof.  Borneman 

Og  du  har  ikke  nogen  — yderligere  Be- 
mærkning at  tilføje? 


Karen 


(ser  uforstaaende  paa  Faderen) 


Fru  Borneman 

Vi  forstaar  det  ikke,  lille  Karen,  saadan 
som  du  altid  har  talt  om  Doktor  Schou  og 
været  overfor  ham.  Det  har  gjort  os  saa 
ondt,  og  vi  forstaar  det  ikke. 


Prof.  Borneman 

(da  Karen  stadig  tier) 

Er  du  bundet  til  en  anden? 

Karen 

Nej. 

Fru  Borneman 

Saa  forstaar  vi  det  slet  ikke.  Og  du  vil 
ikke  hjælpe  os,  Karen? 

Karen 

Der  viste  sig  altsaa  at  være  en  Hindring. 
Om  denne  Hindring  laa  hos  ham  eller  hos 
mig  — det  kan  jeg  ikke  selv  afgøre  i Øje- 
blikket. (Træt)  Men  I maa  ikke  spørge  om 
mere. 


Prof.  Borneman 

Har  du  ikke  noget  at  betro  mig,  Karen? 
Vi  kan  jo  gaa  ind  til  mig.  Du  ser  ud,  som 
om  der  var  noget,  der  tyngede  din  Samvit- 
tighed. 

Karen 

(ryster  paa  Hovedet) 


Prof.  Borneman 

Eller  vil  du  hellere  betro  Moder  det? 
Karen 

Nej.  I maa  ikke  spørge  mig  mere. 


Prof.  Borneman 

Husk  paa,  Karen,  det  at  gaa  til  Beken- 
delse, aabent  og  frit  — det  er  Vejen. 

Karen 

Det,  her  er  Tale  om,  har  I ingen  Ret  til 
at  spørge  om. 


Fru  Borneman 

(med  et  ængsteligt  Blik  paa  Faderen) 

Hvis  du  ikke  selv  føler  Trang  til  at  lette 
dit  Hjerte  nu,  Karen  — saa  vil  vi  heller 
ikke  trænge  ind  paa  dig.  Vi  troede  blot, 
vi  maaske  kunde  hjælpe  dig  over  noget. 

Karen 

I maa  da  kunne  forstaa,  der  er  Ting,  man 
helst  vil  klare  selv. 

Fru  Borneman 

(med  et  bedende  Blik  paa  Faderen) 

Ja  ja  da.  Som  du  vil,  Karen. 

Prof.  Borneman 

(med  Dirren  i Stemmen) 

Men  saa  er  der  noget  andet,  Karen,  noget 
som  vi  har  en  uafviselig  Ret  til  at  faa  Be- 
sked om,  og  som  det  er  din  datterlige 
Pligt  — 


Fru  Borneman 

(vil  lægge  sig  imellem) 


Fader,  ikke  nu! 

Prof.  Borneman 

(i  Sindsoprør) 

Jo,  netop  nu! 

Fru  Borneman 
Jeg  ser,  Karen  er  ikke  vel. 

Prof.  Borneman 

Det  er  aldeles  ligegyldigt.  — Karen,  svar 
mig,  ærligt  og  sandt  — har  du  staaet  Model 
for  Billedhugger  Strandgaard? 

Karen 

(bider  Læberne  sammen  og  tier) 


Prof.  Borneman 

Ved  du  eller  ved  du  ikke,  at  du  i dette 
Øjeblik  staar  udstillet  offentlig  — nøgen  og 
med  fuldstændig  Portrætlighed,  saa  enhver 
fra  Gaden  kan  gaa  op  og  se  dig? 

Fru  Borneman 

Du  maa  da  vide,  Karen,  om  du  har  noget 
med  det  at  gøre. 


Karen 

Jeg  har  ikke  vidst  noget  om  det  før  i Dag. 

Prof.  Borneman 

Det  er  ikke  noget  Svar,  det  er  jo  bare 
Udflugter.  Men  du  kender  altsaa  denne 
Strandgaard,  og  du  har  talt  med  ham  her 
lige  nu  — det  vil  du  vel  ikke  nægte? 

Karen 

Jeg  har  kendt  ham  i Paris. 

Prof.  Borneman 

Godt!  (Gaar  ud  i Entreen  for  at  tage  Overtøj  paa). 


Fru  Borneman 

(bestyrtet  efter  ham) 

Hvad  er  det,  du  vil? 

Prof.  Borneman 

(mens  han  tager  Tøj  paa) 

Hvad  jeg  vil?  jeg  vil  have  fat  i den 
Slubbert.  Kræve  ham  til  Regnskab  for  hans 
uhørte  Frækhed. 

Fru  Borneman 

Lad  os  dog  tale  besindigt  om  det  først. 
Prof.  Borneman 

Her  maa  handles  straks.  Jeg  vil  forlange 

Statuen  fjernet  endnu  i Dag  og  ham  selv 
draget  offentlig  til  Regnskab! 

Karen 

For  min  Skyld,  Fader,  lad  være! 

Fru  Borneman 

Kom  dog  ind  og  lad  os  — 

Prof.  Borneman 

Ikke  Tale  om  — 

Karen 

(med  en  fortvivlet  Beslutning) 

Saa  lad  mig  da  selv  i Guds  Navn  gaa  til 
ham! 

Prof.  Borneman 

(hidsig) 

Skal  vi  holde  Guds  Navn  udenfor  denne 
skidne  Affære! 

Karen 

Fader!  (Søger  at  holde  ham  tilbage). 


Prof.  Borneman 

Slip  mig!  Hvor  har  jeg  lagt  Kataloget 
med  hans  Adresse? 

(Ind  i Stuen  igen  for  at  lede  efter  det). 

Karen  Borneman.  8 


114 


Fru  Borneman 

(prøver  ogsaa  at  holde  ham  tilbage) 

Jeg  er  saa  bange,  Kristen,  du  ikke  vil 
taale  den  Sindsbevægelse  at  tale  med  ham. 
Du  ryster  jo  af  Ophidselse  allerede. 

Karen 

Jeg  ved  det,  jeg  som  kender  ham  — det 
vil  ikke  blive  andet  end  en  krænkende  Yd- 
mygelse for  dig,  og  det  vilde  gøre  mig  saa 
ondt.  Fader. 

Prof.  Borneman 

Om  I saa  løber  skrigende  efter  mig  paa 
Gaden,  saa  vil  jeg  have  det  her  igennem. 
Jeg  vil  have  min  Krig  ført  igennem,  om  det 
saa  skal  blive  offentlig  Skandale! 

Karen 

(med  Vægt) 

Skandalen  kunde  blive  større,  end  du 
aner.  Fader. 


Prof.  Borneman 

Jeg  ser  ikke,  den  kan  blive  større,  end 

den  er.  (Faar  Øje  paa  Kataloget).  Naa  der!  (Gaar  igen). 


Fru  Borneman 

Kristen  dog,  ser  du  ikke,  Karen  besvimer. 
Kom  dog  og  hjælp! 

Karen 

(der  er  sunken  bleg  om  paa  en  Stol) 

Jeg  har  staaet  i Forhold  til  den  Mand  i 
Paris  — nu  ved  I det! 

(Pinlig  Pause). 

Fru  Borneman 

(klapper  i sin  Fortvivlelse  Karen  mekanisk  paa  Hovedet). 

Mit  .stakkels  Barn ! 

Prof.  Borneman 

(med  tilkæmpet  Ro) 

Han  har  altsaa  forført  dig.  Saa  faar  vi 
altsaa  haabe,  der  er  saa  megen  Rest  af  Æres- 
følelse igen  i Pjalten,  saa  han  gifter  sig  med 

dig.  (Tager  Hat  og  Paraply,  som  han  havde  lagt  fra  sig  paa 
Bordet). 

Karen 

(med  et  sidste  Opbud  af  Kraft) 

Det  er  mig,  der  har  afbrudt  Forholdet. 
Lige  nu  har  jeg  vist  ham  tilbage  for  sidste 
Gang. 


Prof.  Borneman 

Saa  meget  desbedre,  hvis  Hindringen  kun 
ligger  hos  dig.  Saa  er  der  altsaa  Haab  endnu. 

(Gaar  ud  igennem  Baggrunden  i heftigt  Sindsoprør). 


8* 


FJERDE  AKT 


Professor  Bornemans  Studereværelse  i Skumringen. 

Paa  venstre  Sidevæg  to  Fag  Vinduer.  Paa  Baggrunds- 
væggen længst  til  venstre  en  Pult.  Til  højre  for  denne 
Enkeltdør  ind  til  Dagligstuen.  Resten  af  Baggrundsvæggen 
indtages  af  Bogreoler.  Paa  højre  Sidevæg  nærmest  Bag- 
grunden Dør  til  Entreen.  Midt  paa  samme  Væg  Kakkelovn. 
Længst  fremme  Bogreol. 

Midt  i Stuen  stort  Arbejdsbord  med  Stole  ved.  Bordets 
Længderetning  parallel  med  Baggrundsvæggen. 

Fru  Borneman  sidder  ubevægelig  foran  Kakkelovnen 
og  stirrer  ind  i Ilden. 

Hansine  kommer  ind  fra  højre  med  en  tændt  Lampe, 
som  hun  sætter  paa  Arbejdsbordet.  Hun  trækker  Gardinerne 
for. 


Fru  Borneman 

Hvis  der  kommer  nogen  og  spørger  efter 
min  Mand  eller  mig,  saa  er  vi  ikke  hjemme 
for  nogen.  Forstaar  De,  Hansine? 

Hansine 

Ja  vel. 

(Pause) 


Fru  Borneman 

(som  en,  der  udfører  en  hypnotisk  Ordre) 

Tøjet  er  vel  lagt  i Blød? 

Hansine 

Ja. 

Fru  Borneman 

Og  De  har  husket  — det  fine  for  sig  ? 

Hansine 

Ja. 


Fru  Borneman 

Det  er  godt. 

(Hansine  ud  til  højre.  Fru  Borneman  sidder  stadig  ubevægelig. 
Saa  hører  hun,  der  bliver  gaaet  med  Entrédøren,  rejser  sig,  lytter 
og  aabner  Døren  til  højre.) 


Fru  Borneman 

Jeg  har  sat  mig  herind,  Kristen,  for  at  være 
uforstyrret. 


Prof.  Borneman 

(ind  fra  højre.  Han  ser  ældet  og  ligesom  mindre  ud) 

Fru  Borneman 

(betragter  ham  spændt) 


Traf  du  nogen? 


Prof.  Borneman 

(tonløst) 

Ja. 


Fru  Borneman 
Hvordan  — tog  han  det? 


Prof.  Borneman 

(synker  træt  ned  paa  en  Stol) 


Fru  Borneman 

(bevæget) 

Stakkels  Kristen,  hvor  det  har  taget  paa 
dig. 


Prof.  Borneman 

(næsten  hulkende) 

Hvad  har  jeg  gamle  Mand  gjort,  hvad  har 

jeg  gjort!  (Rejser  sig  og  gaar  op  og  ned).  Fire  af  mine 

Børn  har  jeg  selv  maattet  begrave,  en  vok- 
sen Datter  uhelbredelig  sindssyg  — det  har 
jeg  maattet  opleve,  og  jeg  siger  dig,  det  var 
alt  sammen  for  ingenting  at  regne  imod  det 
Slag,  der  nu  har  ramt  mig. 

Fru  Borneman 
Du  vilde  det  selv,  Kristen. 


Prop.  Borneman 

(med  et  dybt  Suk) 

Ja,  jeg  vilde  det  selv. 

Fru  Borneman 

Baade  Karen  og  — 

Prop.  Borneman 

(heftig) 

Nævn  mig  ikke  det  Navn!  — Men  jeg 
anede  jo  ikke,  hvad  der  ventede  mig  endnu. 
Ja,  det  havde  sandelig  været  mig  bedre,  om 
jeg  havde  lukket  mig  stille  inde  med  min 
Sorg  og  min  Skam.  — Der  kommer  jeg  op 
for  i min  krænkede  Faderrets  og  Moralens 
Navn  at  drage  en  mig  vildfremmed  Mand 
til  Regnskab.  Fyldt  af  Harme,  som  jeg  var, 
traadte  jeg  op  med  Myndighed  og  med  hef- 
tige Trusler  som  overfor  en  fejg  Usling,  der 
har  forført  en  Pige  — og  med  ét  Ord,  med 
ét  Ord  tilføjede  den  Mand  mig  et  saadant 
Slag,  at  jeg  pludselig  blev  den  lille  og  næsten 
maatte  bede  ham  om  Undskyldning  for  min 
Næsvished. 

Fru  Borneman 

Men  du  godeste  Gud,  hvad  har  han  da 
kunnet  sige  værre,  end  hvad  vi  allerede  selv 
vidste? 


Prof.  Borneman 

Hvad  han  kunde  sige?  Han  saa  ganske 
uforstaaende  paa  mig  og  sagde  — (Han  kan  ikke 

faa  Ordene  over  sine  Læber). 

Fru  Borneman 
Men  hvad  sagde  han  dog! 

Prof.  Borneman 

— Deres  Datter  var  ikke  Jomfru,  da  jeg 
lærte  hende  at  kende  — andet  sagde  han 
ikke! 

(Bevæget  Pause) 


Fru  Borneman 

(sætter  sig,  overvældet,  men  med  ydre  Fatning) 


Prof.  Borneman 

Jeg  har  gaaet  i Rette  med  Vorherre  hele 
Vejen  hjem  — Gud  forlade  mig  min  Synd! 
Men  jeg  fatter  det  ikke.  Jeg  fatter  ikke, 
hvorfor  jeg  paa  mine  gamle  Dage  skal  straf- 
fes saa  uforstaaeligt  haardt.  Netop  paa  det 
Punkt,  hvor  jeg  ved  med  mig  selv,  at  jeg 


121 


aldrig,  aldrig  har  set  igennem  Fingre  med 
mine  Børns  Opdragelse.  Paa  det  Punkt  ved 
jeg  min  Samvittighed  ren  — det  være  sagt 
uden  Selvretfærdighed.  Jeg  har  ransaget  og 
søgt  min  egen  Livsførelse  igennem  fra  Ende 
til  anden,  men  jeg  kan  ikke  finde  Stedet. 
For  et  Sted  maa  der  jo  være,  et  Sted,  hvor 
man  kan  lægge  Fingeren  og  sige:  Her  er 
Aarsagen!  Ét  Sted  maa  der  jo  være  en 
Grund  til,  at  Guds  Straf  rammer  os  saa 
sønderknusende  som  i dette  Øjeblik.  Guds 
Straffedom  er  aldrig  meningsløs. 

Fru  Borneman 

Saa  maa  Skylden  altsaa  ligge  hos  mig, 
siden  vi  har  været  to  om  at  opdrage  vore 
Børn. 


Prop.  Borneman 

Hos  dig? 


Fru  Borneman 

Ja. 

Prop.  Borneman 
Hvad  mener  du  dog? 

Fru  Borneman 

Det,  du  vil  kalde  en  god  Samvittighed  paa 

det  Punkt  — det  har  jeg  ikke.  Det  skylder 
jeg  at  bekende  for  dig  nu.  Men  jeg  har  i 
alt  Fald  handlet  i den  Tro,  at  jeg  gjorde 
det  rigtige. 


Prof.  Borneman 

Men”  hvad  har  du  da  gjort,  Menneske! 


Fru  Borneman 

Jeg  vidste,  Karen  levede  sammen  med 
Strandgaard  i Paris. 


Prof.  Borneman 

(forfærdet) 

Du  vidste  — 

Fru  Borneman 

Ja. 


Prof.  Borneman 

Du  maa  jo  ikke  vide,  hvad  du  selv  siger 
— du  maa  jo  være  blevet  syg,  Cecilie. 


Fru  Borneman 

(ryster  paa  Hovedet) 

Jeg  er  fuldt  tilregnelig,  min  Ven. 

Prof.  Borneman 

Havde  Karen  bekendt  det  for  dig? 


Fru  Borneman 

Aldrig.  En  velvillig  Sjæl  skrev  det  til  mig 
fra  Paris,  dengang  Karen  var  dernede  for 
tre  Aar  siden  — men  jeg  tog  intet  Hensyn 
til  det. 


Prof.  Borneman 
Hvad  er  det,  du  siger,  du  tog  — 


Fru  Borneman 

Jeg  tog  intet  Hensyn  til  det.  For  det  før- 
ste var  det  jo  alligevel  for  sent,  da  jeg  fik 
det  at  vide  — Ulykken  var  jo  sket. 


Prof.  Borneman 
Og  for  det  andet  — 


Fru  Borneman 

(med  Vægt) 

For  det  andet  ansaa  jeg  ikke  Ulykken  for 
saa  stor,  som  de  fleste  andre  vel  havde  gjort 
i mit  Sted  . . . 

Prof.  Borneman 

Forstaar  jeg  ikke  mere  de  Ord,  jeg  hører, 

eller  — (Støtter  sig  til  en  Stol,  svimmel).  Det  er,  som 

Jorden  rystede  under  mine  Fødder  . . . 
(Med  tilkæmpet  Fatning).  Og  mig,  din  Husbond,  viste 
du  ikke  engang  Brevet! 

Fru  Borneman 

Det  Brev  har  jeg  aldrig  vist  nogen. 

Prof.  Borneman 

Syndigt  og  egenmægtigt  har  du  handlet  — 
men  det  faar  du  selv  forsvare  overfor  Gud 
...  Og  da  Karen  kom  hjem  fra  Paris  — 


Fru  Borneman 

Jeg  har  aldrig  med  et  Ord  antydet  noget 
overfor  Karen. 

Prof.  Borneman 

(sønderknust) 

Sandelig,  Guds  Straffedom  er  ikke  til- 
fældig. 


Fru  Borneman 

Ja,  saadan  maa  du  vel  se  det  — fra  dit 
Standpunkt  . . . 

Prof.  Borneman 

Ulyksalige  Moder  — du  vil  komme  til  at 
svare  for  meget  paa  Dommens  Dag. 


Fru  Borneman 

Jeg  er  mig  Ansvaret  fuldt  bevidst,  baade 
overfor  Gud  og  Mennesker. 

(Pause.) 


Prof.  Borneman 
Maa  jeg  se  det  Brev. 

Fru  Borneman 

Da  du  var  gaaet  før,  og  Karen  fortvivlet 
gik  ind  paa  sit  Værelse,  ledte  jeg  det  gamle 
Brev  frem  fra  mine  Gemmer  og  sendte 
Hansine  ind  til  hende  med  det  og  lod  hende 
sige,  at  det  Brev  havde  aldrig  andre  læst 
end  jeg!  Paa  den  Maade  tror  jeg,  det  er 
kommet  til  at  gøre  sin  Gavn,  omend  noget 
anderledes,  end  det  oprindelig  var  ment . . . 

(Pause.) 


Prof.  Borneman 

Jeg  er  rystet  i mit  Inderste  over,  hvad 
du  har  gjort,  men  rent  ud  forfærdet  er  jeg 
over  din  — letfærdige  Opfattelse  af  en  ung 

Piges  Uskyld  og  Renhed.  Hvor  i al  Ver- 
den kan  en  Moder  — 

Fru  Borneman 

Maaske  netop  en  Moder,  hvis  hun  da  vil 
se  og  forstaa  . . . 

Prof.  Borneman 

Jeg  ved  ikke  mere,  hverken  hvad  jeg 
skal  tro  eller  hvem  jeg  skal  tro.  Saa  sig 
dog,  du  lyver,  Cecilie  — sig  dog,  du  lyver 
dig  Skyld  paa,  for  at  dække  dit  Barn! 

Fru  Borneman 

Jeg  lyver  mig  ingen  Skyld  paa.  Kristen. 

Prof.  Borneman 

Hvad  er  det  for  en  Afgrund  af  Rædsel, 
jeg  pludselig  ser  for  mig!  Min  egen  Hustru, 
mit  eget  Barn!  — 

Men  en  Grund  maa  du  jo  dog  have  haft, 
ulykkelige  Menneske,  en  Grund  maa  der 
jo  dog  have  været  til  den  fortvivlede  Synd, 
du  har  begaaet! 

Fru  Borneman 

Ja  — jeg  har  haft  en  Grund.  I samfulde 
ti  Aar  har  jeg  gaaet  og  tiet  den  for  dig. 

Hver  Dag  i de  Aar  har  jeg  gaaet  og  stridt 
for  at  holde  den  hos  mig  selv  og  skaane 
dig.  Men  nu  kan  jeg  ikke  mere.  — Gertruds 
Ulykke  er  Grunden. 

Prof.  Borneman 

Gertruds  Ulykke?  Hvad  i al  Verden  har 
den  med  det  her  at  gøre? 

Fru  Borneman 

Fat  dig  et  Øjeblik,  kære  Kristen,  og  hør 
paa  mig.  Nu  maa  jeg  have  talt  ud  en- 
gang. — 

Den  Dag  altsaa,  da  Karl  Herman  i sin 
Tid  kom  til  dig  og  anholdt  om  Gertrud,  da 
var  han  og  Gertrud  allerede  forlovede  og 
havde  været  det  hemmeligt  i lang  Tid. 
Naa,  men  du  havde  altsaa  erfaret  gennem 
„velvillige"  Sjæle,  at  den  unge  Mand  ikke 
havde  nogen  „ren"  Fortid  — hvad  han  jo 
heller  ikke  havde. 

Prof.  Borneman 

Det  var  en  rigtig  ækel  Person,  den  Karl 
Herman. 

Fru  Borneman 

Det  ved  jeg  ikke,  hvad  jeg  skal  sige  til, 
kære  Kristen  — men  du  forhørte  ham  i 

alt  Fald,  som  om  det  var  en  ren  Forbryder, 
du  havde  for  dig,  og  det  hele  forløb  saa 
pinligt,  at  han  gik  harmfuld  bort.  Og  Ger- 
trud var  du  jo  ikke  langt  fra  at  tage  paa 
samme  Maade,  da  du  først  havde  tvunget 
hende  til  at  bekende,  at  hun  vidste,  med 
hvem  hun  havde  indladt  sig  — paa  det 
Punkt  havde  han  da  været  honnet  nok. 

Prof.  Borneman 

Jeg  vilde  gøre  det  samme  den  Dag  i Dag, 
hvis  en  kom  og  jeg  havde  Mistanke. 

Fru  Borneman 

Men  du  saa  ikke  Følgerne  af,  hvad  du 
gjorde.  I det  Øjeblik,  du  gik  ud  af  Stuen 
og  jeg  var  alene  med  hende,  var  det,  lige- 
som noget  sprang  i Pigebarnet,  og  bagefter 
sank  alt  sammen  i hende.  Heller  ikke  senere 
lagde  du  Mærke  til,  hvordan  hun  efterhaan- 
den  sank  l^pn  i sløvt  Tungsind,  indtil  Ulyk- 
ken en  Dag  skete.  Ja,  saa  forfærdeligt  er 
det,  at  jeg  selv  nu  næsten  ikke  kan  for- 
tælle det.  — Naa,  det  var  altsaa  den  Dag 
ude  paa  Landet,  mens  du  var  inde  i Byen 
endnu.  Børnene  var  jo  til  Sommerbal  og 
skulde  overnatte  ude,  men  Gertrud  var  alt- 
saa  blevet  hjemme.  Jeg  sad  alene  i Have- 

stuen  henad  Aften.  Saa  kommer  pludselig 
Hansine  styrtende  ind  med  Rædselsbud- 
">kabet  — 


Prof.  Borneman 

(ser  uforstaaende  paa  hende) 

Du  fortæller  mig  jo  ikke  andet,  end  hvad 
jeg  /ed,  Cecilie. 


Fru  Borneman 

Jo,  c ^sværre.  Hansine  kom  altsaa  styr- 
tende il  d og  skreg  op  noget,  jeg  ikke  for- 
stod. Lidt  efter  kom  de  saa  med  Gertrud. 
. . De  havde  fundet  hende  paa  Landevejen, 
hvor  hun  gik  splitternøgen  om  og  antastede 
de  forbigaaende  Mandfolk.  (Brister  i Graad.) 


t Prof.  Borneman 

(synker  sammen) 

Herre  min  Gud!  Herre  min  Gud! 

Fru  Borneman 

(tørrer  sine  Øjne  og  fatter  sig) 

Nu  ved  du  altsaa  Sammenhængen.  — 
Fra  den  Dag  fik  jeg  mine  egne  Tanker  om 
den  Slags  Ting,  og  jeg  begyndte  at  tale  med 
vor  gamle  Læge  derom.  Han  gav  mig  Ret 
til  sidst.  I alt  Fald  indrømmede  han  mig, 

Karen  Borneman.  9 


at  Katastrofen  muligvis  ikke  var  indtraadt 
var  Gertrud  blevet  gift. 


Prof.  Borneman 
Hvad  vidste  han  om  det? 

Fru  Borneman 

Aa,  han  vidste  endda  mere,  end  han  vilde 
være  ved  — det  mærkede  jeg  godt.  — Jeg 
forstod  pludselig  det  hele.  Der  havde  Ger- 
trud og  Karl  Herman  altsaa  gaaet  og  været 
hemmelig  forlovede  i lang  Tid  — denne 
farlige  Forlovelsestid,  hvor  to  unge  Menne- 
sker hidser  hinandens  Sanser  op,  uden  at 
kunne  give  sig  hen.  Saa  bliver  Forholdet 
pludselig  afbrudt.  Lad  være,  hun  har  haft 
sygelige  Anlæg  — skønt  vi  har  jo  aldrig 
mærket  noget  — alt,  hvad  der  var  stemt 
kunstig  op  i hende,  det  skaffede  sig  altsaa 
Luft  nu,  men  ad  gale  Veje.  Men  det  er  det 
forfærdelige  ved  det,  og  det  kommer  jeg 
aldrig  ud  over  — det  kunde  maaske  have 
været  undgaaet.  Der  er  noget  dér,  der  er 
stærkere  end  vi,  og  som  hævner  sig.  — 

Du  aner  overhovedet  ikke,  hvad  en  Moder 
gaar  igennem  med  voksne  Døtre,  som  ikke 
bliver  gift,  mens  Tid  er  — hvis  hun  da  har 
Øjne  til  at  se  med.  — 

Der  maa  være  en  Fejl  dér  — noget,  vi 
Mennesker  har  indrettet  galt  . . . 


Prof.  Borneman 

Jeg  kommer  aldrig  til  at  give  dig  Ret, 
aldrig  — selv  nu,  hvor  jeg  føler  den  aller- 
dybeste  Medlidenhed  med  dig.  Vi  kristne 
Mennesker  har  under  alle  Forhold  kun  én 
Ting  at  gøre:  at  følge  Guds  Bud,  hvor 
urimelige  de  end  monne  synes  os  i Øje- 
blikket. Det  er  den  eneste  Rettesnor,  vi  har. 


Fru  Borneman 

Ja  ja,  saa  faar  vi  jo  holde  hver  paa  sit. 
Men  fra  den  Dag  af  har  jeg  — efter  modent 
Overlæg  — gjort  mit  til,  at  vore  Børn 
kunde  leve  deres  erotiske  og  øvrige  Ung- 
domsliv saa  frit  som  muligt.  Resultatet  af 
din  Opdragelse,  kære  Kristen,  er  stakkels 
Gertrud,  der  nu  sidder  uhelbredelig  syg  paa 
en  Galeanstalt.  Resultatet  af  min  Opdragelse 
er  altsaa  Karen.  Jeg  ved  ikke,  om  det  er 
syndigt  at  sige  det,  men  jeg  føler  mig  mindre 
skyldbetynget,  end  om  det  havde  været  om- 
vendt. 


Prof.  Borneman 

(sidder  tavs  og  stirrer  frem  for  sig) 

S* 

Fru  Borneman 

Ja,  nu  har  jeg  altsaa  betroet  dig  de  eneste 
Hemmeligheder,  jeg  nogen  Sinde  har  haft 
for  dig.  Nu  vil  du  maaske  komme  til  at  se 
Karens  Opførsel  i et  andet  Lys  og  dømme 
hende  paa  en  anden  Maade,  end  du  ellers 
vilde  have  gjort.  Uden  at  hun  ved  af  det, 
er  det  mig,  der  har  staaet  bag,  mig,  der  har 
set  igennem  Fingre,  og  jeg  tager  gerne  An- 
svaret paa  mig. 

Karen 

(kommer  stille  ind  fra  Baggrunden,  hvor  hun  bliver  staaende  uvis 
et  Øjeblik.  Hun  ser  fattet  ud). 


Fru  Borneman 

(rejser  sig  og  sender  hende  et  Blik,  som  om  hun  vilde  sige : 
Kom  kun!) 


Karen 

(kaster  sig  grædende  om  hendes  Hals  og  udbryder): 

Mor,  Mor  — Brevet! 


Fru  Borneman 

(klapper  hende  bevæget) 


Karen 

Og  der  har  jeg  gaaet  i alle  de  Aar  og  ikke 
vidst,  hvad  jeg  havde  for  en  Moder! 

Fru  Borneman 

(klapper  hende  igen,  men  gør  hende  samtidig  med  et  bedrøvet  Blik 
opmærksom  paa  Faderen,  der  sidder  stille  og  sammensunken). 


Karen 

(ser  et  Øjeblik  smertelig  berørt  paa  hans  ældede  Skikkelse). 

Ja,  Fader,  det  gør  mig  saa  ondt,  saa  ondt 
at  se  din  fortvivlede  Sorg,  og  jeg  vilde  føle 
det  tusinde  Gange  lettere,  om  jeg  virkelig 
var  mig  nogen  Brøde  bevidst,  saa  jeg  kunde 
kaste  mig  for  dine  Fødder  og  bede  om  din 
Tilgivelse.  Men  jeg  kan  det  ikke. 


Prof.  Borneman 

(stille  fortvivlet) 

Stakkels  forvildede  Barn!  Ikke  engang 
Syndsbevidsthed  har  du  — hvor  er  saa 
Frelse  mulig? 


Karen 

Syndbevidsthed  — nej,  jeg  har  den  ikke. 
Men  nu  vil  jeg  bede  jer  begge  to  høre  rolig 
paa,  hvad  jeg  har  at  sige.  Saa  kan  I bag- 
efter dømme  eller  frikende  mig,  naar  jeg 
først  er  rejst. 


Fru  Borneman 
Du  rejser  altsaa? 

Karen 

Jeg  rejser  i Aften. 

Fru  Borneman 

Hvad  har  du  at  sige  os,  Karen? 

Karen 

Jeg  vilde  saa  gerne  rejse  herfra  i Fred 
og  Forstaaelse,  hvis  Forstaaelse  er  mulig. 
Før,  da  jeg  syntes,  at  alt  var  saa  fortvivlet, 
tænkte  jeg  blot  paa  at  flygte  min  Vej  og 
saa  bagefter  skrive  jer  til  og  retfærdiggøre 
mig,  men  da  Brevet  kom,  saa  kunde  jeg 
ikke.  Saa  følte  jeg,  jeg  fik  aldrig  Fred,  hvis 
jeg  ikke  fik  talt  ud  engang. 


Prop.  Borneman 

(prøver  at  være  rolig  — men  Stemmen  dirrer) 

Ja  ja  da,  mit  Barn,  saa  sig  frem,  hvad  du 
har  paa  Hjerte. 

Fru  Borneman 

Vi  skal  høre  rolig  paa  dig,  Karen. 

Karen 

Tak! 

(Hun  sætter  sig  ved  Arbejdsbordet,  med  Ansigtet  mod  Tilskuerne# 
Prof.  Borneman  sidder  til  venstre,  Fru  Borneman  til  højre). 

Karen 

Ja,  det  er  altsaa  Summen  af  det:  Jeg  har 
været  to  Gange  gift. 


Prof.  Borneman 

Lad  os  ikke  besmykke  vore  Gerninger 
med  Ord  — du  mener  altsaa  staaet  i For- 
hold til  to  Mænd. 


Karen 

Jeg  mener,  at  jeg  to  Gange  i mit  Liv  — 
med  Aars  Mellemrum  — har  skænket  den 
Mand,  jeg  elskede,  min  Sjæl  og  mit  Legeme 
med  det  faste  Forsæt  at  blive  ham  tro  til 
Døden.  Saa  kan  vi  jo  kalde  det,  hvad  vi  vil. 


Prof.  Borneman 

(tonløst) 

Han  havde  altsaa  Ret,  den  anden  . . . 
Fru  Borneman 

To  Gange  i dit  Liv  — hvordan  har  det 
dog  kunnet  gaa  saadan  for  dig,  Karen? 


Karen 

(bevæget) 

Han,  der  var  min  Ungdoms  første  Kær- 

lighed,  døde.  I har  aldrig  kendt  ham,  des- 
værre, for  han  var  det  bedste  og  ædleste 
Menneske,  jeg  har  truffet.  Han  var  ung 
Journalist  og  begyndende  Forfatter.  Om  at 
gifte  sig  paa  almindelig  Vis  kunde  der  ikke 
være  Tale.  Han  fortjente  ingen  Ting  paa 
sine  Bøger,  han  oplevede  knap  nok  at  se 
sit  Talent  og  sin  Stræben  anerkendt  — det 
kom  først  efter  hans  Død.  Som  Journalist 
tjente  han  lige  til  sit  Ophold  — det  gjaldt 
jo  for  ham  for  hans  Fremtids  Skyld  om  at 
paatage  sig  saa  lidt  Arbejde  som  muligt  for 
at  faa  Tid  til  det  egentlige.  Og  jeg  — jeg 
levede  jo  næsten  udelukkende  af  jer  den- 
gang. Men  vi  syntes  ikke,  det  burde  hindre 
os  i vor  Kærlighed.  Og  naar  vi  elskede 
hinanden  ærligt  og  inderligt,  hvorfor  skulde 
vi  saa  ikke  give  os  hen  til  hinanden?  Vor 
Lykke  blev  jo  ikke  mindre,  fordi  vi  holdt 
den  for  os  selv.  — Kun  to  Aar  forundtes 
det  os  at  leve  saadan.  Saa  døde  han  plud- 
selig. Ja,  naar  jeg  nu  tænker  tilbage  paa 
den  Tid,  saa  forstaar  jeg  ikke,  hvor  jeg  fik 
Kraft  fra  til  at  gaa  det  alt  sammen  igennem, 
afskaaret  som  jeg  var  fra  at  betro  min  Sorg 
til  nogen.  Tænk  jer  at  gaa  herhjemme  med 
Hverdagssmil  paa  Ansigtet  og  Døden  i mit 

Hjerte.  (Med  Smil  gennem  Taarer).  Jeg  vidste  jo  ikke 

dengang,  hvad  for  en  Moder  jeg  havde! 

Fru  Borneman 

(bevæget) 

Stakkels  Karen! 

(Pause) 


Karen 

Saa  var  det,  jeg  kom  til  Paris  — et  Par 
Aar  efter.  Og  da  jeg  havde  været  der  nogen 
Tid,  var  det,  ligesom  Livet  begyndte  at 
bølge  i mig  igen.  Der  traf  jeg  min  anden 
Mand.  — For  at  være  retfærdig  mod  mig 
selv,  maa  jeg  skelne  imellem,  hvordan  jeg 
nu  ser  ham,  og  hvordan  jeg  saa  ham  den- 
gang. Sikker  paa  sig  selv  og  sin  Fremtid 
var  han,  saa  han  bredte  Tryghed  om  sig  i 
vide  Kredse.  Nøjsom  og  sej  som  den  Ar- 
bejdersøn, han  var.  Altid  lige  bus  paa  Livet. 
Han  stod  dengang  i sin  Kunstnerkamps  Be- 
gyndelse, sled  i det  med  sammenbidte  Tæn- 
der og  levede  af  sin  egen  Trods.  Han  lige- 
frem smittede  mig  og  andre  med  sin  stærke 
Tro  paa  Livet  og  Fremtiden.  Jeg  følte  mig 
saa  tryg  i hans  Nærhed,  og  saa  behandlede 
han  mig  altid  med  en  egen  kejtet  Ridder- 
lighed, der  rørte  mig.  Saa  kom  Foraaret  i 
Paris!  I ved  ikke,  hvad  Foraar  i Paris  vil 
sige.  Man  løftes  ligesom  ud  af  sig  selv,  og 
jeg  følte  saadan  en  dejlig  Længsel  efter 
endnu  engang  at  blive  noget  for  et  Men- 

neske.  Og  en  Aften,  da  vi  stod  sammen 
paa  Montmartre  og  saa  ud  over  Millionernes 
By,  som  han  engang  skulde  erobre,  sluttede 
vi  Pagt  for  Livet.  Meget  at  leve  af  havde 
vi  jo  ikke,  men  vi  fik  dog  et  lille  Hjem 
for  os  selv,  og  jeg  havde  igen  den  dejlige 
Fornemmelse,  at  der  var  Mening  i min  Til- 
værelse, Mening  ud  over  Øjeblikket.  Jeg  ved 
ogsaa  og  følte  ogsaa,  at  jeg  var  noget  for 
ham  i hans  Kunst  — jeg  gik  jo  næsten  lige 
saa  meget  op  i den  som  han  selv. 


Fru  Borneman 

Men  hvorfor  giftede  I jer  da  ikke  ganske 
almindeligt,  naar  I alligevel  havde  Hjem  og 
vilde  blive  sammen? 


Karen 

Det  kunde  vi  i og  for  sig  godt  have  gjort, 
men  for  vor  egen  Skyld  var  det  jo  ganske 
ligegyldigt.  Det  har  jo  kun  nogen  Betyd- 
ning, naar  der  kommer  Børn,  og  saa  er  det 
jo  altid  tids  nok. 


Prof.  Borneman 

(skarpt) 

Og  os  skyldte  du  ikke  noget  Hensyn? 

Karen 

Han  havde  ikke  bestaaet  Prøven  som 
Svigersøn  her  i Huset. 


Prof.  Borneman 

(tier,  smertelig  berørt). 


Fru  Borneman 

(misbilligende) 

Karen ! 

(Pause). 


Karen 

Ja,  saadan  tegnede  altsaa  alt  lyst  og  godt 
de  første  Par  Aar,  til  jeg  en  skønne  Dag  — 


Fru  Borneman 
Hvad  for  noget? 


Karen 

(bedrøvet) 

Til  jeg  en  Dag  saa,  at  det  var  Blænd- 
værk alt  sammen.  Han  var  mig  utro  . . . 


Prof.  Borneman 

Selvfølgelig.  Hvad  skulde  binde  ham? 

Karen 

Ja,  saadan  noget  hænder  jo  ogsaa  i re- 
gulære Ægteskaber. 


Fru  Borneman 

Og  saa? 


Karen 

Saa  brød  jeg  vort  Forhold  af,  straks  og 
uigenkaldeligt.  Den  Grund,  der  var  bygget 
paa,  var  styrtet  sammen.  — Godt,  vi  ingen 
Børn  havde,  da  det  skete!  — Ja,  nu,  da  jeg 
fortæller  det,  saa  lyder  det  saa  lidenskabs- 
løst og  lige  til,  men  dengang,  i det  Øjeblik, 
jeg  fik  Visheden  i Hænde  — det  var,  som 
en  hel  Verden  sank  i Grus  for  mig,  og  der 
stod  kun  én  Ting  igen  i Grushoben  — et 
forvrænget  og  karikeret  Billede  af  den 
Mand,  jeg  havde  troet  paa  og  set  op  til. 
Hvor  jeg  før  havde  været  blind,  der  blev 
jeg  seende  nu,  ubarmhjertig  seende  — det 
var  første  Gang  i vort  Samliv,  jeg  saa,  at 
han  spiste  med  Kniv!  (Efter  en  niie  Pause).  Ja,  saa- 
dan ser  altsaa  jert  „fordærvede"  Barns  Livs- 
skæbne ud! 


Prof.  Borneman 

Ja,  i Sandhed,  et  fordærvet  Barn  af  en 

fordærvet  Tid,  der  kalder  det  et  Forsvar  1 
Men  hvor  skal  ogsaa  den  Tid  ende,  der 
ikke  længer  vil  se  Forskel  paa  Tugt  og 
Utugt?  Men  tro  mig,  Straffen  udebliver  ikke, 
den  velfortjente  Straf! 


Karen 

Jeg  ser  ingen  Grund  til  Straf,  hverken 
for  mig  eller  andre. 


Prof.  Borneman 

Saa  længe  du  ikke  vil  se  det,  er  heller 
ingen  Redning  mulig! 

Karen 

Det  havde  jo  været  ulige  lettere  for  mig, 
om  i min  første  Ungdom  en  præsentabel 
Mand  med  Papirerne  i Orden  og  en  øko- 
nomisk sikret  Fremtid  var  kommet  og  villet 
haft  mig  — 


Prop.  Borneman 

Lettere  for  dig!  Hvem  siger,  at  Livet  skal 
være  let?  Hvor  staar  det  skrevet?  Det  er 
netop  den  Slags  Anskuelser,  der  er  Djævelens 
Lokkemad ! Og  dog  havde  jeg  kunnet  tilgive 
dig  alt,  din  Letfærdighed  og  din  Trods,  havde 

du  taget  Følgerne  og  faaet  Børn!  Om  du 
saa  havde  haft  ti  uægte  Børn  — hellere  det 
end  ingen!  Men  du  har  formastelig  trodset 
selve  Naturens  Bud,  som  igen  er  Guds  Bud ! 


Karen 

Tror  du,  det  er  af  Formastelighed,  jeg 
har  handlet?  Tror  du  da,  jeg  er  et  rent 
Umenneske  af  en  Kvinde,  der  aldrig  skulde 
have  følt  Længsel  efter  et  lille  Barn?  Din 
Harme  rammer  ikke  mig,  men  det  Samfund, 
der  ikke  anser  det  for  sin  uafviselige  Pligt 
at  anerkende  Menneskets  Ret  til  at  faa  Børn, 
netop  Ret  og  ikke  som  nu,  et  Privilegium, 
der  er  forbeholdt  de  rigeste  og  de  fattigste. 
Vi  er  Tusinder,  hvem  denne  Ret  er  frakendt, 
Tusinder,  baade  Mænd  og  Kvinder,  men  vi 
er  ogsaa  Mennesker,  Mennesker  med  Kær- 
lighedslængsler og  Kærlighedsdrifter,  og  vi  vil 
ikke  lade  os  snyde  for  det  bedste  i Livet! 

Prop.  Borneman 

(harmfyldt) 

Det  siger  jeg  dig:  Saa  gammel  jeg  er,  saa 
vil  jeg,  de  Aar,  jeg  har  igen,  ikke  unde  mig 
Hvile  nogen  Dag,  men  svinge  over  Tiden 
det  Tugtens  Ris,  den  trænger  saa  højligen 
til.  Har  Vorherre  ment  noget  med  at  give 

mig  en  Tøjte  til  Datter,  saa  maa  det  vel 
være  det.  Tro  mig,  du  skal  ikke  have  syn- 
det forgæves! 


Kristen  1 


Fru  Borneman 

(bebrejdende) 


Karen 

(forarget) 

Tøjte  af  en  Datter  — det  er  netop  det 
Raab,  der  lyder  efter  os  fra  de  Spidsbor- 
gere, der  grunder  deres  anerkendte  Ægte- 
skaber paa  de  mest  fedtede  Beregninger, 
med  det  eneste  Resultat  at  sætte  nye,  lige 
saa  fedtede  Spidsborgere  i Verden!  Det 
manglede  blot,  at  de  skulde  have  Lov  til  at 
se  ned  paa  os  og  bestemme  over  os,  der 
betaler  deres  Børn,  men  ikke  ogsaa  har  i 
Sinde  at  lade  os  berøve  den  skønneste  Li- 
denskab, der  er  Menneskene  skænket! 

Prof.  Borneman 

Den  er  skænket  Menneskene  i et  For- 
maals  Tjeneste,  et  Formaal,  der  er  selve 
Livets  Maal! 


Karen 

Livet  har  ikke  andre  Maal  end  dem,  vi 

selv  sætter  os ! — Tøjte  af  en  Datter  — det 
er  én  Gang  før  i Dag  blevet  slynget  mig 
i Ansigtet  af  den  høje  Herre,  der  gjorde 
mig  den  Ære  at  bejle  til  mig.  Den  „frisin- 
dede" Doktor!  Havde  jeg  været  Enke  eller 
fraskilt  — han  havde  taget  mig!  Men  jeg 
havde  bare  elsket  — det  stødte  hans  „Skøn- 
hedssans" ! Som  for  en  pestbefængt  gøs  han 
tilbage  for  mig ! Saadan  tænkte  og  følte  Fri- 
sindet, det  „anerkendte"  Frisind.  Det  aner- 
kender Mandens  Frihed  — • Gudbevares ! 
Men  tro  mig,  den  Dag  vil  komme,  da  ogsaa 
vi  vil  kræve  det  som  vor  Ret  — Lov  til  at 
leve  vort  Liv,  som  vi  vil  og  som  vi  kan,  og 
være  lige  gode  for  det.  Jeg  ved  godt,  det  er 
ikke  noget  Ideal,  men  bare  en  Nødhjælp, 
til  engang  Tiden  igen  anerkender  hvert  Men- 
neskes Ret  til  at  leve  videre  i Slægten. 


Prof.  Borneman 

(stirrer  forfærdet  frem  for  sig) 

Saa  hellere  Vanvid  end  dette! 


Karen 

Du  kender  hverken  Tiden  eller  Livet, 
saadan  som  det  virkelig  er.  Jeg  har  været 
der,  hvor  Kampen  for  Brødet  gaar  løs  paa 
Næverne,  og  jeg  kan  forsikre  dig,  dér  ser 

meget  anderledes  ud  end  i en  Embedsmands 
stille  Stue.  — Men  jeg  tror,  du  forstaar  mig, 
Moder,  og  inderst  inde  giver  mig  Ret. 

Fru  Borneman 

Jeg  tor  mine  Hænder,  Karen  — jeg  tør 
ikke  tænke  saa  langt  . . . 

Karen 

Ja  ja  da.  Men  det  kan  jeg  forsikre  jer  — 
skønt  jeg  ikke  synes,  min  Skæbne  har 
været  misundelsesværdig  — jeg  byttede  ikke 
med  mine  stakkels  værdsatte  Søstre.  Jeg  har 
dog  levet  engang  i det  Par  Ungdommens 
Aar,  vi  Mennesker  faar  en  eneste  Gang  i 
vort  Liv,  og  som  aldrig,  aldrig  kommer 
igen.  Hvad  har  de  haft  ud  af  deres  tvungne 
Pligt  og  Dyd  andet  end  Bitterhed,  Bitterhed 
og  Tomhed?  Jeg  har  dog  følt  Livets  Fylde 
i mig,  mens  Tid  endnu  var,  og  jeg  fortry- 
der det  ikke! 


Prof.  Borneman 

(kæmper  imod  for  ikke  at  overvældes  af  sin  Bevægelse) 

Jeg  husker  den  Aften,  du  var  født,  Karen 
— det  havde  kostet  din  Moder  mange  Smer- 
ter — og  jeg  var  første  Gang  inde  at  se  dig. 
Saa  gik  jeg  ind  i mit  Lønkammer  og  tak- 

Karen  Borneman.  10 

kede  Gud,  fordi  en  ny  lille  Sjæl  var  blevet 
betroet  til  min  Varetægt.  Jeg  tænkte  ikke 
dengang,  at  jeg  en  Dag  som  gammel  Mand 
skulde  opleve  den  Sorg  at  se  mit  eget  Barn 
i Satans  Vold. 

(Han  synker  sammen) 


Fru  Borneman 

(gaar  hen  og  klapper  ham  mildt) 

Stakkels  Fader! 

Karen 

(betragter  Forældrene  bevæget) 

Ja  — stakkels  Fader!  Tro  ikke,  mit 
Hjerte  er  af  Sten.  — Den  Sorg,  Jeg  har 
gjort  dig,  kan  ikke  være  større  end  den, 
jeg  selv  føler  i dette  Øjeblik,  hvor  jeg  maa- 
ske  ser  dig  for  sidste  Gang.  Men  jeg  kan 
jo  ikke  gøre  for,  jeg  er  Barn  af  en  Tid, 
du  ikke  forstaar.  Vi  har  jo  aldrig  villet  hin- 
anden noget  ondt  — men  det  maa  vel  være 
Livets  Lov,  at  intet  nyt  ser  Dagen  uden 
Smerte  . . . 


(Hun  gaar  stille  ud) 


